ועדת הפנים ואיכות הסביבה, כנסת 18, פרוטוקול מספר 72, 2009-09-14 11:30

דוד אזולאי: צהרים טובים לכולם.

דוד אזולאי: אני מבקש לפתוח את ישיבת ועדת הפנים והגנת הסביבה.

דוד אזולאי: על סדר היום: השביתה ברשויות המקומיות.

דוד אזולאי: לפני שנפתח את הישיבה אני מבקש לייחד את הדקות הראשונות לאסון נפילתו של הטייס סרן אסף רמון ז"ל.

דוד אזולאי: מורי ורבותיי, זה יום קשה כשחייל נופל, ועל אחת כמה וכמה כשמדובר במשפחה שזה השכול השני שלה.

דוד אזולאי: לכן, מצאתי לנכון שקודם כל נקדיש מספר דקות להתייחדות עם זכרו של המנוח.

דוד אזולאי: ואנחנו מכאן, בשם כל חברי הוועדה, בשם כל האורחים ובשם ראשי הרשויות, אנחנו משגרים מכאן תנחומים למשפחה, לילדים.

דוד אזולאי: אין ספק שזהו לא רק אבל פרטי אלא אבל לכולנו, שאנשים כאלה הולכים בצורה כל כך כואבת וקשה, וזה מצער.

דוד אזולאי: אני רוצה בשמכם להגיד למשפחת רמון: מן השמיים תנוחמו ולא תוסיפו לדאבה עוד.

דוד אזולאי: יהי רצון שזה יהיה הקורבן האחרון ושעם ישראל לא ידע צער.

דוד אזולאי: אדוני, יושב ראש המרכז השלטון המקומי, דברי תנחומים קצרים.

2186: אדוני היושב ראש, ועדת הפנים והגנת הסביבה של הכנסת, ידידיי וחבריי חברי הכנסת, ראשי הערים, בשם כל ראשי הערים אנחנו מצטרפים למילות האזכרה של היושב ראש.

2186: עמדנו דום לזכרו של סרן אסף רמון ז"ל.

2186: יום קשה, יום כבד.

2186: לכל אחד זאת אבידה וזה אבל לאומי על טרגדיה שמשפחה אחת עברה.

2186: יהי זכרו ברוך.

דוד אזולאי: רבותי, אני פותח את ישיבת ועדת הפנים שעל סדר יומה נושא השביתה של הרשויות.

דוד אזולאי: בפתח דבריי אני רוצה להקדים ולומר שאני מחזק את ידי ראשי השלטון המקומי, את ראשי הרשויות במדינת ישראל במאבקם הצודק.

דוד אזולאי: אני חושב שזאת שביתה צודקת שאין כדוגמתה כאשר ראשי השלטון המקומי מוחים ומביעים את מחאתם בשם ציבור שולחיהם במדינת ישראל.

דוד אזולאי: אני רוצה להגיד לך, אדוני יושב ראש מרכז השלטון המקומי, שאני, באופן אישי, וחבריי לוועדה מצטרפים ומחזקים את ידיכם במאבק הזה, שהוא מאבק צודק וחשוב, אבל כאן המקום להגיד לכם שבמשך שנים עשיתם הנחה לשלטון המרכזי.

דוד אזולאי: במשך שנים לא היו עיצומים, במשך שנים פגעו ופגעו בשלטון המקומי, הורידו עוד פרוסה ועוד גזירה ועוד חוק ללא תקציב, והשלטון המקומי המשיך הלאה והלאה.

דוד אזולאי: אני מודה שלא פעם שאלתי את עצמי כאזרח, כתושב עיר, כחבר כנסת, איפה הזעקה של השלטון המקומי?

דוד אזולאי: לכן, מאני מברך על כך ואני חושב שהמחאה שאתם מביעים היום היא מחאה מבוקרת, מדורגת, והיא לא באה בבת אחת למרות שיש המבקרים אתכם על כך שהשבתתם את מערכת החינוך.

דוד אזולאי: אני יודע שזה כואב וקשה אבל לפעמים אין ברירה כי כדי להעיר מישהו, חייבים לתת מכה כואבת.

דוד אזולאי: אכן עשיתם את זה מפני שבמשך שנים השלטון המקומי מקוצץ עוד קיצוץ, עוד הקפאה, עד כדי כך שאני אומר לכם שזהו פשוט נס שעדין השלטון המקומי ממשיך לתפקד כפי שהוא.

דוד אזולאי: אני מפנה שאלה לשלטון המרכזי: לאן אתם חותרים להגיע באותם קיצוצים בשלטון המקומי?

דוד אזולאי: האם הריאה הירוקה של השלטון הציבורי שעדין קיימת, אתם רוצים גם בה לפגוע?

דוד אזולאי: אין לי הסבר אחר.

דוד אזולאי: זוהי אחת החלקות היפות שעדין נותרו במדינת ישראל, וכולנו היינו עדים לכך שמלחמת לבנון הראשונה והשנייה הוכיחו איך השלטון המקומי, ראשי הרשויות עמדו בחזית ונתנו את השירות הטוב ביותר לתושביהם, דבר שהשלטון המרכזי, הממשלה, היתה אמורה לעשות ולצערי הרב, מי שעשה את זה הם אותם ראשי רשויות, אותם פקידי עירייה שעבדו תחת אש, תחת מטחי פגזים, תחת מטחי קטיושות, עמדו יום ולילה ונתנו שירות לאותם תושבים שנותרו בישובים שלהם, לאותם תושבים שהתארחו בערים אחרות ואותם ראשי רשויות שאצלם לא היו קטיושות אירחו אותם ונתנו להם את כל הדרוש.

דוד אזולאי: אדוני, יושב ראש מרכז השלטון המקומי, הישיבה הזאת מתקיימת תחת מחאה של ועדת הפנים, של השדולה של הרשויות המקומיות בכנסת בראשותו של חבר הכנסת זאב בילסקי, שגם הוא ביקש לקיים דיון, וכדי לתת ביטוי חזק לתמיכתנו בשלטון המקומי ביקשנו לאחד את שתי הישיבות הללו על מנת שראשי הכנסת וראשי הרשויות יגידו את דבריהם.

דוד אזולאי: קיבלתי מסמך חתום על ידי שר האוצר, דוקטור סיון יחיאלי שטייניץ, ובו מדובר על 5 סעיפים.

דוד אזולאי: מדובר על מענקי האיזון לשנת 2009 ו-2010 - חלף היטל השבחה, תאגידי מים וביוב והעצמת סמכויות לשם שמירה על ביטחון הציבור לפקחים.

דוד אזולאי: רבותי, אני רוצה להגיד לכם שמי שקורא את המסמך הזה, כאדם שליווה חלק מהנושאים האלה בוועדה וכמי שליווה חלק נכבד מהנושאים האלה בוועדה אני לוקח כדוגמה את חלף היטל השבחה, שזה אמור לתת מענה חלקי ליישובי הפריפריה כאשר חלק מהארנונה של היטלי ההשבחה היה אמור לעבור לאותה מערכת פריפריה - -

קריאה: זה לא היה אמור לעבור לשום מקום.

דוד אזולאי: אדוני, היית שותף לדיונים ואתה יודע טוב מאוד מה היה הרצון ואתם, ראשי הרשויות הגדולות, לא הסכמתם לכך ובסופו של דבר הגענו לפשרה שבתוך שלושה חודשים ועוד מעט הם עומדים להסתיים ולצערי הרב, אני עדין לא רואה את הפתרון שאתם הולכים לתת מענה באותו תקציב שעומד לרשותכם לטובת ערי הפריפריה.

דוד אזולאי: עד היום מתנהל ויכוח ואני מודיע לכם, לכל ראשי הרשויות הגדולות וגם לאלה שנמצאים במרכז לשלטון מקומי, שהגשתי הצעת חוק בחקיקה פרטית על מנת שאם זה לא יעבור כחקיקה ממשלתית, אנחנו נעביר את זה בחקיקה פרטית.

דוד אזולאי: שלא יהיה שום ספק בענין הזה שתהיה תמיכה ובהזדמנות הזאת אני קורא לראשי הרשויות לבוא - -

קריאה: - - -

דוד אזולאי: אמרתי לך שאם אתם לא תסכימו אתנו ותלכו על ההסכם שדיברנו בזמנו, לא תהיה ברירה ואנחנו נעביר את זה בחקיקה פרטית.

דוד אזולאי: לכן, רבותי, אני חושב שהגיע הזמן שהשלטון המקומי יקום ויגיד את דבריו.

דוד אזולאי: העניים ממשיכים להיות עניים, העשירים ממשיכים להיות עשירים, מי שיש לו כסף - ממשיך לחיות ומי שאין לו - פשוט נדרס.

דוד אזולאי: לכן, אנחנו מגיעים - -

קריאות: אבל איפה השר?

קריאות: למה השר לא כאן?

קריאה: איפה שר הפנים?

חיים ביבס: אי אפשר לעשות את המוסר הכפול הזה - -

דוד אזולאי: אדוני, אם לא תפסיק לצעוק אוציא אותך החוצה וגם אותך.

דוד אזולאי: אני מבקש מכם.

דוד אזולאי: אני מבקש מכם.

חיים ביבס: - - -

דוד אזולאי: אני מבקש ממך שתירגע.

חיים ביבס: כל הדברים האלה נגמרו.

דוד אזולאי: אני יודע מאין נובעת העוצמה של החוצפה הגדולה שלכם.

דוד אזולאי: זה נובע מזה שאתם רומסים את אותם ישובי פריפריה - -

קריאות: - - -

חיים ביבס: אתם קיבלתם 2.400 - - אתם רוצים כדי שימשיכו לתמוך בכם.

קריאות: יותר גורע מזה עברנו.

קריאות: ..

דוד אזולאי: אל תאלצו אותי בכלי שעומד לרשותי.

דוד אזולאי: אני מבקש ממך - -

חיים ביבס: אתה לא מאיים עלינו.

דוד אזולאי: אני לא מאיים על אף אחד, אני מבצע.

קריאה: שהשר יבוא לפה.

דוד אזולאי: אתה תהיה בשקט ותשמע את הדברים.

קריאה: שהשר יבוא לפה, לא שמענו את קולו.

דוד אזולאי: אם אתה תהיה בשקט, אתה תשמע.

קריאה: שהשר יבוא לפה שנשמע את קולו.

קריאה: הוא יוצר יותר עניים.

דוד אזולאי: אני מבין את כאבם של כמה ראשי רשויות.

דוד אזולאי: אני ביקשתי מהשר לבוא לישיבה הזאת.

דוד אזולאי: יש לשר ביקור חשוב היום, הוא נאלץ שלא באשמתו, הכתיבו לו את הלו"ז הזה והוא נאלץ לקיים אותו ולכן אני מבקש, ואם צריך להביא את השר לדיון הזה יהיה עוד דיון ונזמין את השר ואת המנכ"ל.

דוד אזולאי: נמצא פה נציג משרד הפנים ונציג משרד האוצר.

דוד אזולאי: הם ישמיעו את דבריהם ומראש אני אומר - -

קריאה: רני פינצי בחור טוב אבל אין בידו להזיז שקל.

דוד אזולאי: רבותי, אני חוזר ואומר שהמטרה שלנו בדיון הזה היא להגיד אחת ולתמיד לשלטון המרכזי: די, עד כאן!

דוד אזולאי: לא ניתן יותר לפגוע ברשויות המקומיות מפני שמה שקורה, יש גבול כמה הרשויות המקומיות יכולות להמשיך ולסבול את אותם קיצוצים השכם והערב.

דוד אזולאי: זה אותו סיפור שכל הזמן מפחיתים ומפחיתים עד שיום אחד העסק הזה יתמוטט.

דוד אזולאי: אנחנו, כחברי כנסת בוועדת הפנים, ואני אומר את זה כאיש קואליציה, במשך כל השנים תמכנו, נמשיך לתמוך ולחזק את ראשי הרשויות כי לדעתי זה עדין החלק שמתפקד במדינת ישראל, ולא ניתן לפגוע בו.

דוד אזולאי: מי שרוצה להפריע, זה לא יעזור לך.

חיים ביבס: פעם אחת שנשמע תכנית אמיתית ותשימו את הכל על השולחן ולא לעשות הפרד ומשול.

דוד אזולאי: אני יודע שזה מפריע לך - -

קריאה: אתם רציתם הפרד ומשול, כשאנחנו שבתנו אתם עבדתם בצד.

דוד אזולאי: רבותי, כאשר התקיים דיון בוועדת הפנים בנושא חלף היטל השבחה, אני חייב לציין שראשי הרשויות באו וקיימו דיונים - -

חיים ביבס: ומי הגיע?

חיים ביבס: רק ראשי הרשויות שזה נגע להם.

חיים ביבס: השלטון המקומי לא התייצב.

חיים ביבס: ..

דוד אזולאי: השלטון המקומי שלח נציגות.

2186: חיים, אנחנו ביקשנו את הפגישה הזאת.

חיים ביבס: - -

2186: אתה לא מפחיד אותי...

2186: תשתוק אתה.

2186: ..

חיים ביבס: - - -

דוד אזולאי: אני מבקש.

דוד אזולאי: רבותי, עד כאן.

דוד אזולאי: אני מודיע שבהפרעה הבאה אני מתחיל להוציא החוצה, דבר שאני לא אוהב אבל לא תהיה ברירה – אעשה זאת.

דוד אזולאי: .

דוד אזולאי: עד כאן.

דוד אזולאי: אני מבקש שקט.

קריאה: - -

קריאה: דיכאתם את הקטנות.

קריאה: לא אנחנו עשינו, זה מה שהם עשו.

דוד אזולאי: עד היום, לצערי הרב, אני חושב שזאת פעם ראשונה שמתבצעת מחאה ראויה של השלטון המקומי, שצריך לחזק אותה ולעודד אותה.

דוד אזולאי: אבל יש כאן ראשי רשויות שכנראה באו במגמה לפוצץ את הישיבה הזאת, על מנת לצאת נשכרים מזה וללא שתהיה כאן תועלת.

דוד אזולאי: צא החוצה... אני מבקש מהסדרנים להוציא אותו החוצה.

קריאות: אתם תמשיכו לשבת, יעבדו עליכם וימלאו לכם את הראש במים.

קריאות: תביאו את השר לפה.

דוד אזולאי: רבותי, אני רוצה לאפשר ליושב ראש השדולה להגיד את דבריו ולאחר מכן, יושב ראש מרכז השלטון המקומי.

דוד אזולאי: בבקשה, חבר הכנסת זאב בילסקי.

זאב בילסקי: תודה רבה, אדוני היושב ראש.

זאב בילסקי: אני רוצה להגיד לחבריי, ראשי הרשויות, שאני לא זוכר יושב ראש של ועדת הפנים כל כך קואופרטיבי, כל כך תומך כמו היו"ר הנוכחי.

זאב בילסקי: אני לא זוכר, ויש לי זיכרון, ברוך השם הולך 20 שנה אחורנית.

זאב בילסקי: לכן, אני מבקש שלמען כבודו של היו"ר, כבודה של הוועדה וכבודה של הכנסת, להמשיך - -

קריאה: מוציאים את לוי מהבנין - -

זאב בילסקי: לא יוציאו אותו מהבנין.

דוד אזולאי: אני מבקש מהסדרנים, לא ביקשתי להוציא אותו מהבנין אלא להרחיק אותו מאולם הוועדה.

דוד אזולאי: ברגע שהוא יתחייב שייכנס ולא יפריע למהלך הדיון - הוא יוכל להיכנס.

דוד אזולאי: בשלב הזה לא להוציא אותו מהבניין.

זאב בילסקי: רבותי, לפני כחצי שעה ביקשתי מראש הממשלה, באופן אישי, להתערב בסכסוך הזה.

זאב בילסקי: הסברתי לראש הממשלה שעד שלא יקבע גבול ברור, מה האחריות של השלטון המקומי ומה האחריות של השלטון המרכזי, לא נגיע לרגע שנוכל להתפנות לעבודה.

זאב בילסקי: מאחר ואני מכיר כל אחד מכם באופן אישי ואני יודע כמה עבודה משקיע ראש ראשות בבוקר כשהוא בא, איזו יצירה הוא יכול לעשות וכמה אנחנו עובדים קשה כדי שהתושבים שלנו יוכלו להתגאות ברשות המקומית שבה הם גרים.

זאב בילסקי: לכן, צעדים כאלה הם כואבים לנו קודם כל.

זאב בילסקי: אני באמת מקווה שבימים הקרובים, ולפי דעתי לא תהיה תזוזה אם ראש הממשלה לא יתערב בסכסוך הזה, על מנת להביא לכך שאותן רשויות מקומיות שהאופציות שלהן שואפות כמעט ל-0 - -

קריאה: זאביק, ברשותך.

קריאה: סליחה, תרשה לו להכניס את אלי לוי...

דוד אזולאי: אתה לא תגיד לי מתי להכניס אותו, אני אחליט מתי להכניס אותו.

זאב בילסקי: להצבעות נכניס אותו.

זאב בילסקי: אני ביקשתי ואני מקווה שראש הממשלה ייכנס לעובי הקורה.

זאב בילסקי: ההבדל הגדול בין הפריפריה הוא בכמות האפשרויות שיש לראש הרשות.

זאב בילסקי: אני אומר לכם שלראשי רשויות במרכז יש הרבה מאוד אפשרויות.

זאב בילסקי: יש להם אפשרות להביא היי-טק, יש להם אפשרות ליזום, יש להם הרבה אפשרויות שאין אותן בפריפריה ולזה נועד מענק האיזון וכל מה שקורה.

זאב בילסקי: לכן, אני יכול להבטיחכם שיחד עם היו"ר, גם יו"ר הוועדה וגם יו"ר המרכז לשלטון מקומי, בימים הקרובים אני אנסה לעשות כל מה שאפשר כדי שנוכל להתפנות כולנו למה שאנחנו כל כך אוהבים לעשות, למה שאנחנו כל כך רוצים לעשות וזה לפתח את הערים שלנו.

זאב בילסקי: תודה רבה.

דוד אזולאי: תודה רבה.

דוד אזולאי: אדוני יושב ראש מרכז השלטון המקומי, מר שלמה בוחבוט, בבקשה.

דוד אזולאי: אפשר להכניס את אלי לוי.

2186: אדוני יושב ראש ועדת הפנים, יושב ראש השדולה, חברי הכנסת, ראשי רשויות, אני רוצה להגיד לך, אדוני היושב ראש, שאני מכיר את הכנסת הרבה מאוד שנים.

2186: הכנסת הזאת נותנת לנו גיבוי חזק מאוד ועל כך אנחנו מברכים את כל חברי הכנסת, ללא יוצא מהכלל.

2186: לא רק שאתם מתייצבים אתנו, גם אנחנו מתייצבים אתכם.

2186: אני מכיר אותך היטב ואת הכאבים ומה אפשר לעשות?

2186: כשאתה נמצא בפריפריה אתה מכיר את הכאבים.

2186: הפריפריה היא לא פשוטה.

2186: זה המגזר הערבי, המגזר הדרוזי, ערי הפיתוח, יהודה ושומרון.

2186: אני לא סתם אומר יהודה ושומרון.

2186: אלה ערים שהקימו אותן ופוגעים בהן ואנחנו, כשלטון מקומי, לא ניתן שיפגעו בהן.

2186: אני אומר, אדוני היושב ראש, במקום שיתנו לנו לעבוד בשקט בערים שלנו פוגעים בנו.

2186: מדיניות לא חכמה, התעלמות של ראש הממשלה ושר האוצר.

2186: עם מי הם מתעמתים?

2186: הם מתעמתים עם ראשי הערים שיושבים פה, כל אחד והכאב שלו.

2186: אני בא ואומר שמעליבים אותנו.

2186: כל הזמן מדברים שכאילו לא רוצים להיפגש כי נעלבו.

2186: אני אומר שכל איש ציבור שנפגע, שלא יהיה איש ציבור.

2186: כמה פעמים יורים עלינו ופוגעים בנו בכל המובנים?

2186: אנחנו הופכים להיות סמרטוטים כלפי התושבים על לא עוול בכפינו בכל המערכות, בחינוך, ברווחה ומה לא?

2186: ראשי הערים בהפגנה הזאת בעצם מגלים אחריות כי אחרת מה הבעיה, אדוני היושב ראש?

2186: קיצצו לנו?

2186: אני מקצץ למועצות הדתיות, לכיבוי אש, למשרד החינוך - -

קריאה: הרגתם את הכבאים.

2186: אדוני היושב ראש, הגענו לסוף הדרך.

אלי לוי: השר איננו, איפה המנכ"ל?

דוד אזולאי: הכנסתי אותך כדי שתפריע?

דוד אזולאי: עכשיו תשתוק.

2186: רבותי, הגענו לסוף הדרך ואין לנו יותר יכולת לנהל את הישובים שלנו.

2186: ישובים שלא משלמים משכורת ומדוע?

2186: עושים תכנית הבראה.

2186: קודם כל נותנים זריקת חולי, הופכים את כולם לחולים, תכנית הבראה של 3 ו-4 מיליארד.

2186: קיצצו במשרד הפנים בצורה מאוד משמעותית.

2186: אנחנו ירדנו מ-2.6 מיליון שקל ל-2.4 מיליון.

2186: הורידו לנו את ה-300 מיליון שכל הזמן קיבלנו, לקחו מרזרבת שר ומתכנית הבראה ואח"כ אומרים: לא סדרו אותנו.

2186: סדרו אותנו פשוט מאוד.

2186: רבותי, אנחנו שוכחים שקיצצו במשרד השיכון.

2186: אנחנו קיבלנו מיליון שקלים לפיתוח והכל ירד.

2186: קיצצו במשרד התחבורה, קיצצו ברווחה ובחינוך וכולם אומרים "מענקי איזון".

2186: זה לא נכון.

2186: קיצצו בהכל.

2186: אני מאוד מבקש: בואו ביחד עם השלטון המקומי ונגיש הצעת חוק.

2186: לא נחכה לחוק השלטון המקומי.

2186: נגיש הצעת חוק שלא יעלה על הדעת שמקימים ועדה כמו ועדת סוארי וועדת זנבר, ובא משרד הפנים והאוצר ואומר שאין כסף, תקבלו 60%.

2186: לא בא בחשבון.

2186: אנחנו חייבים להגיש הצעת חוק שלא נראה את המראות האלה.

2186: אין לנו ענין לעמוד מול ראש הממשלה ולא מול שר האוצר.

2186: יש לנו ענין לתפקד בישובים שלנו.

2186: אני אומר שהקיצוץ הוא פשע.

2186: איך יכולים היום לקצץ לנו רטרואקטיבית מחודש ינואר.

2186: הרי קיבלנו הנחיה ממשרד הפנים 10% קיצוץ.

2186: לא הקמנו קול זעקה, קיצצנו והגשנו תקציב.

2186: נתנו לנו 1 חלקי 12 ועכשיו אומרים לי: אדוני, יהיה לך רטרואקטיבית וממי?

2186: מכל העניים.

2186: המגזר הערבי, המגזר הדרוזי.

2186: הבדיחה הכי גדולה היא שישבו עם הדרוזים לפני פחות מחודש, הגיעו אתם להסכמות ולקחו להם את כל הכסף.

2186: אותו דבר עם ערי הפיתוח, עם קו העימות, עם מי לא?

2186: לא יעלה על הדעת שבדרך הזאת אנחנו יכולים להמשיך.

2186: זה לא חוקי להוריד עכשיו רטרואקטיבית, אחרי שהוצאתי את כל הכסף.

2186: אני מצטער על מה שהיה בשביתה הזאת, שהגדולות היו צריכות לגלות אחריות והדדיות.

2186: על מה רבנו עכשיו, לפני כמה דקות?

2186: היה ויכוח בין היו"ר לבין חיים ביבס.

2186: על מה?

2186: על חלף היטל השבחה, ארנונה.

2186: אנחנו נלחמנו על היטל השבחה לפני חודש וחצי ואמרנו: לא תיקחו מהגדולות.

2186: היום אני לא יודע מה להגיד.

2186: אם הגדולות לא יוצאות לפחות להזדהות.

2186: .. נכון, להן זה לא כואב בכל זאת, אנחנו בתוך בית אחד, בארגון אחד.

2186: אז מה, אם אתה שבע, אתה לא יכול להסתכל על הרעב?

קריאה: תוציא את התושבים לרחובות.

2186: רבותי, אדוני היושב ראש, אני רוצה לומר לך שתוך כדי הפגנה קיבלנו כמה החלטות: אם ראש הממשלה לא ייפגש אתנו, אנחנו נדאג לפגוש אותו בכל מקום בארץ.

2186: אם יבוא השליח בנושא הדיונים עם הפלסטינים, נמצא את עצמנו שם.

2186: בכל מקום בארץ אנחנו נתייצב.

2186: אנחנו נלך אליו הביתה, לכל מקום.

2186: אני אומר שמיד אחרי החגים אנחנו נוציא את כל התושבים שלנו החוצה.

2186: אנחנו נעלה לירושלים באלפים ואתה, כיו"ר ועדת הפנים שאחראי על המשטרה, המשטרה מתנהגת בזמן האחרון באופן מאוד לא מכובד ולא יפה.

2186: באיזה חוק היתה אפשרות לעצור את כל המשאיות שעלו לירושלים ללא צווים וללא שום דבר?

2186: מה, אנחנו מדינת משטרה?

אריה ביבי: לא להפוך את זה לדיון נגד המשטרה.

2186: סליחה, אני אומר מה שאני רוצה, עם כל הכבוד אליך.

דוד אזולאי: רבותי, אני מבקש.

דוד אזולאי: בדיון הקודם שהיה פה על שירותי הכבאות, אני רוצה להזכיר שגם שם המשטרה מנעה מהכבאים להפגין עם הרכבים שלהם.

דוד אזולאי: פנינו אז למשטרה וביקשנו, ואני חושב שגם פה נעשה את אותו הדבר, כי לא יכול להיות שקבוצה כזאת מכובדת של ראשי הרשויות שרוצים להביע מחאה, תמנע ממנה הזכות הזה.

דוד אזולאי: בוודאי שנתייחס לזה אח" אבל בהחלט אני מסכים להערתו של חבר הכנסת אריה ביבי.

דוד אזולאי: אנחנו לא הופכים את הדיון הזה לדיון נגד המשטרה אבל המשטרה צריכה לדעת גבולות.

דוד אזולאי: זה לא פעם ראשונה שראשי הרשויות מתלוננים נגד המשטרה בהפגנות שלהם.

דוד אזולאי: היה מקרה אחד והיום אני שומע שהדברים חוזרים על עצמם.

דוד אזולאי: אז הגיע הזמן שידעו שיש מחאה, והמחאה היא במסגרת החוק וצריך לאפשר אותה.

דוד אזולאי: תודה לנשיא השלטון המקומי.

דוד אזולאי: רבותי, למען הסדר הטוב, היות ויש הרבה מבקשים רשות דיבור גם מצד חברי הכנסת וגם מצד ראשי הרשויות, אנחנו נעשה אחד מהשלטון המקומי וחבר כנסת אחד.

דוד אזולאי: אבל קודם, אני מבקש לשמוע את נציגת משרד האוצר.

דוד אזולאי: דיברתי על המסמך הזה קודם ואני רוצה להגיד לך שאם זה המסמך שאתם מנפנפים אתו, שזה אמור ליצור רגיעה ושקט בשלטון המקומי, אני מודיע לך שהמסמך הזה אינו שווה את הנייר שהוא כתוב עליו, משום שלצערי הרב, אין פה שום דבר, מכל מה שכתוב פה, שמיושם.

קרן טרנר: מענק האיזון 2.4 - -

דוד אזולאי: אני יודע שאתה לא הכתובת במקרה הזה, אני יודע מי הכתובת.

דוד אזולאי: אני חושב שמה שקורה היום בשלטון המקומי, ואני אומר את זה בצורה מאוד עדינה, אני חושב שהם מנהלים מאבק בצורה מאוד אחראית כי אני יודע על מקרים אחרים, שמאבקים מסוג זה היו מתקיימים בצורה אחרת.

דוד אזולאי: אני רוצה לברך את השלטון המקומי שנוהגים באחריות וטוב הם עושים שהם נוהגים כך, וזה חייב להיות כך.

דוד אזולאי: אבל יחד עם זאת, גם משרד האוצר וגם משרד הפנים צריכים לדעת שיש גבול לסיבולת של הרשויות המקומיות.

דוד אזולאי: לא יעלה על הדעת שכל הזמן מקצצים ומקצצים ועוד מטילים מטלות ומחוקקים חוקים ללא כיסוי תקציבי.

דוד אזולאי: תודה.

קרן טרנר: אני רכזת פנים באגף התקציבים במשרד האוצר.

קרן טרנר: רציתי לענות ליו"ר: יו"ר מרכז השלטון המקומי אמר בעצמו שהתקציב היה 2.6 מיליארד שקל וסוכם על 2.4 מיליארד שקל.

קריאה: היה 3 מיליארד...

דוד אזולאי: יש לי בקשה, אתה רוצה להעיר – אתן לך.

דוד אזולאי: אני מבקש לא להתפרץ.

דוד אזולאי: יש פה מספיק אנשים שיכולים להגיב לדברים האלה.

קרן טרנר: התקציב אליו התייחס היושב ראש משנה שעברה, 2.6 מיליארד שקל כוללים את המענקים המיוחדים.

קרן טרנר: לכן, כאשר סוכם על 2.4 מיליארד שקל היה ברור שמדובר על הפחתה של כ-8% בתקציב הכולל.

קרן טרנר: יש לנו גם את הסיכום של שר האוצר שהיו"ר מחזיק וגם מכתבים של יו"ר השלטון המקומי לראשי הערים שמסביר בדיוק על מה הוא סיכם.

קרן טרנר: סוכם שמענק האיזון יעמוד על 2.4 מיליארד שקלים.

קרן טרנר: לא שיקרנו, לא תיחמנו, לא לקחנו מיד אחת והחזרנו ליד שנייה.

קרן טרנר: המספרים שלנו שקופים והעברנו אותם לנציגים שלך.

קרן טרנר: אם הם לא רוצים להתייחס לנתונים, הם רוצים להשבית על גבם של האזרחים – אנחנו לא במשחק.

קרן טרנר: היה סיכום, עמדנו בסיכום ואנחנו לא מבינים על מה השביתה.

ציון פיניאן: על מה הקיצוץ?

קרן טרנר: הסיכום היה שמענק האיזון, ואני מכלילה בפנים את המענקים המיוחדים - -

חיים ביבס: - - אם זה ככה צודק אלי לוי, צריך להביא את שר הפנים ולשאול אותו איפה ה-2.4

קרן טרנר: אני רוצה להוסיף ולומר שגם שאר התקציבים, תקציב התחבורה, תקציב הכבישים העירוניים גדל מ-850 מיליון למיליארד שקלים.

קרן טרנר: על מה אנחנו מדברים?

קרן טרנר: היה סיכום - -

2482: - - -

דוד אזולאי: אני מיד אאפשר לך.

דוד אזולאי: ביקשת רשות דיבור ואתה רשום, אני אאפשר לך.

ציון פיניאן: יש פה רשויות שקיצצו להם 25%.

קרן טרנר: המענקים השונים הופחתו מ-2.6 מיליארד שקלים ל-2.4 מיליארד שקלים.

קרן טרנר: החלוקה הפנימית בפנים לא מוכרת לנו, אנחנו מכירים את נוסחת גדיש.

קרן טרנר: אם הוחלט לא לחלק חלק מהכסף או לחלק אחרת - אנחנו ביקשנו טרם מהלך שכזה לקבל סימולציות.

קרן טרנר: לא קיבלנו סימולציות - -

דוד אזולאי: נוסחות גדיש מקובלת על ראשי הרשויות?

קריאות: לא.

דוד אזולאי: קרן, אני יודע שהויכוח בין ראשי הרשויות הוא על החלוקה של מענקי האיזון לפי נוסחת גדיש הקיימת היום.

דוד אזולאי: אני לא מאמין שיש גורם או מישהו במשרד האוצר ששינה או קבע נוסחת חלוקה שונה ממה שנקבעה.

דוד אזולאי: אם כן, בבקשה, רני תכף יקבל רשות דיבור ואני רוצה לשמוע אותו.

קרן טרנר: מה שחשוב הוא שאנחנו שומעים פה הרבה מאוד קריאות נגד שר האוצר, וגם היו"ר מעל גבי העיתון האשים את שר האוצר שלא עמד בהתחייבויותיו, שיקר, לקח ורימה.

קרן טרנר: לא היה ולא נברא.

קרן טרנר: אם יש איזו שהיא חלוקה פנימית, היא לא נוגעת אלינו, אין לנו יד בדבר - -

חיים ביבס: אני יכול לשאול שאלה ויכול להיות שתיפתר הבעיה.

חיים ביבס: כמה משרד הפנים העביר מענקי איזון בפועל?

דוד אזולאי: אתה תבקש רשות דיבור ותקבל.

קרן טרנר: אנחנו יודעים שיש סיכום בכתב ועמדנו בסיכום.

קרן טרנר: חלוקה שאינה נראית לרשויות המקומיות היא לא מול שר האוצר, אנחנו לא הכתובת.

קרן טרנר: אם יש איזו שהיא בעיה – צריך לפתור אותה אבל היא לא במגרש שלנו.

קרן טרנר: עד כאן.

קריאה: איזה סיכום היה?

קריאה: אנחנו מוחים על ה-2.4.

קריאה: נוסחת גדיש הורידה אותנו ביגון שאולה.

קריאה: אנחנו רוצים לחזור - -

דוד אזולאי: אדוני, כשאתה מדבר על נוסחת גדיש, שהיא לא מקובלת עליכם - -

קריאות: כל מה שקשור לנוסחת גדיש לא מקובל עלינו.

דוד אזולאי: - - אני מכיר את הסיפור של נוסחת גדיש.

דוד אזולאי: לצערי הרב, תיקחו רשויות ותעשו השוואה לפי אותה אוכלוסייה, ולפעמים תגיעו לנוסחה שאתה לא מבין איך הנוסחה הזאת עובדת כאשר לפעמים יש פערים של 30% עד 40% בין רשות אחת לשנייה, וזה מקומם הרבה ראשי רשויות.

דוד אזולאי: יחד עם זה, זה לא המקום להיאבק.

דוד אזולאי: זה שנוסחת גדיש לא מקובלת עליכם, זה לא המקום.

דוד אזולאי: צריך להיאבק ולשנות את הנוסחה.

דוד אזולאי: בשביל זה אתם צריכים להביא את הנוסח, שאתם חושבים שיכול לענות על הדרישות של כולם אבל לא כאן המקום.

דוד אזולאי: ברגע שזאת נוסחה שהתקבלה ולא שונתה, הם עובדים אלא אם מישהו בא והחליט לשנות את הנוסחה על דעת עצמו, מבלי להודיע לאף אחד – זה חמור מאוד.

דוד אזולאי: תודה.

רני פינצי: חברים, נוסחת גדיש שאומצה על יד הממשלה בשנת 2004, ההמלצות ניתנו בשנת 2001 אבל לקח 3 שנים עד שאמצו אותן, המודל קובע שהרשויות המקומיות צריכות כ-3 מיליארד שקלים פער בין ההכנסות הפוטנציאליות שלהן לבין ההוצאות הנורמטיביות, וזה המספר שחסר לשלטון המקומי על פי מודל גדיש.

רני פינצי: בשנים האחרונות היה חסר בתוך הנוסחה סכום של חצי מיליארד שקלים והשנה, על פי מענק האיזון המקורי שהיה בגובה של קצת פחות מ-2 מיליארד שקלים, חסרים מיליארד שקלים בנוסחת האיזון.

רני פינצי: זה אומר - -

דוד אזולאי: זה כולל שנים עברו?

רני פינצי: היה חסר בערך חצי מיליארד עד 600 כל שנה מ-2004.

רני פינצי: נמצא כאן אריה מצליח - -

כרמל שאמה-הכהן: מה זאת אומרת "חסר בנוסחה"?

רני פינצי: המודל התיאורטי שאומר: הכנסות פחות הוצאות – חסר מיליארד.

רני פינצי: אין לי 3 מיליארד, יש לי רק 2 מיליארד וזה אומר שחסר מיליארד - -

דוד אזולאי: ובמשך כל השנים, מ-2004 עד היום?

רני פינצי: זה בערך חצי מיליארד כל שנה, בין חצי ל-600 כל שנה, ובשנה האחרונה זה מיליארד.

רני פינצי: לפני שנה, בגלל הקיצוץ הגדול, סוכם בין משרד האוצר למשרד הפנים על תוספת של 300 מיליון שקלים באופן חד-פעמי מחוץ לנוסחה, שנועדו לכסות את הפער הזה ולשפות את הרשויות המקומיות על הקיצוץ.

רני פינצי: אותם 300 שחולקו ב-2008 והובטחו ל-2009, הוצגו אפילו בשקף בוועדת הפנים של הכנסת בתחילת השנה, כשהצגנו את התקציב והאוצר אמר שהוא מסכים לנתונים האלה.

רני פינצי: זה היה לפני אישור תקציב 2009 ו-2010.

רני פינצי: נאמר שיש את נוסחת האיזון ועוד 300 מיליון שקלים שבאים כשיפוי על הקיצוץ.

רני פינצי: השיפוי הזה בשנת 2008 חולק כך: 150 מיליון שקלים לכל הרשויות שמקבלות מענק איזון, ו-150 השניים חולקו לרשויות על פי עקרונות מודל גדיש, רק לרשויות שנפגעו בצורה גדולה יותר.

רני פינצי: מי שהיה לו קיצוץ בשיעור גבוה, אני לא זוכר כרגע מה היה הסף, אבל רק מי שעבר את הסף קיבל.

רני פינצי: כלומר, 150 מיליון שקלים חולקו בערך ל-100 רשויות.

רני פינצי: השנה תוכנן לקבל את אותם 300 מליון שקלים, ויש סיכום שהם יתווספו למענק וגם השנה יחולקו.

רני פינצי: כלומר, אם בשנה שעברה חולקו 2 מיליארד ו-357 מיליון שקלים במענק האיזון ועוד 300, כלומר, 2 מיליארד ו-660, השנה היה צריך להיות מענק האיזון ועוד 300 מיליון שקלים בחוץ.

רני פינצי: היה מענק איזון של כמעט 2 מיליארד, ועוד 300 בחוץ.

רני פינצי: בעקבות הסיכום אמרו שאת ה-300 יוסיפו ל-2.400.

רני פינצי: לקחו את ה-300 שהיו חד-פעמיים, צירפו אותם והוסיפו עוד 100 מיליון, והרי לנו עוד 113 מיליון, כדי שהמספרים יהיו מדויקים, הרי לנו 2.4.

קריאות: - - -

דוד אזולאי: רבותי, אתם ראשי רשויות ואתם מנהלים רשויות ואתם לא מסכימים שיפריעו לכם.

דוד אזולאי: אנא מכם, תנהגו כפי שאתם נוהגים במועצות שלכם.

רני פינצי: 3 דקות ואני מסיים כדי שכולנו נדבר על אותו בסיס נתונים.

רני פינצי: רק לציין עובדה, שנכון להיום בתקציב משרד הפנים יש רק את המיליארד 987,413 מיליון שקלים.

רני פינצי: האוצר עשה פנייה תקציבית ואלינו זה עוד לא הגיע, זו הסיבה שרשויות מקומיות עוד לא קיבלו את צורת החישוב כמה מגיע להם, כי אני לא יודע להתחייב על כסף שלא אצלי ושהכנסת עוד לא החליטה.

רני פינצי: זה יהיה בניגוד לחוק התקציב אם אתן להם כסף שעוד אין לי ביד.

רני פינצי: אני משער שביום רביעי הקרוב - -

דוד אזולאי: רני, האם מה שאתה רוצה להגיד כרגע, שישנן רשויות שלא רק שלא נקבעה להם הנוסחה - -

רני פינצי: לכולם פרסמתי רק לא באופן רשמי.

דוד אזולאי: וכיסוי תקציבי יש לנוסחה שנקבעה לאותה רשות מקומית?

רני פינצי: לא.

רני פינצי: חסרים לי 400 מיליון.

דוד אזולאי: בינתיים מה קורה?

דוד אזולאי: האם אותן רשויות ממשיכות לקבל את ה-1 חלקי 12?

רני פינצי: כן, הם מקבלים 1 חלקי 12 מה-2 מיליארד.

דוד אזולאי: אז אני שואל אותך רני וגם את נציגי האוצר: אנחנו עומדים עוד מעט בסוף שנת תקציב של 2009, ואתם עדין עובדים לפי 1 חלקי 12, גם בהתחשב בזה שהתקציב אושר מאוחר.

רני פינצי: אדוני היושב ראש, כפקיד ממלא חוק אני יודע להקצות כסף שיש לי, במסגרת שיש לי.

רני פינצי: כל עוד המסגרת לא אצלי, אני לא יודע לעשות את זה.

רני פינצי: זה נמצא בפנייה תקציבית.

דוד אזולאי: אבל רני וקרן, אולי מישהו מכם יכול להסביר כאן לראשי הרשויות איך, מה אתם מצפים מראשי הרשויות?

קרן טרנר: אשמח.

רני פינצי: הבעיה כרגע, במקרה, לא אצל קרן, כי הם עשו את הפניה התקציבית.

רני פינצי: זה עבר לכנסת ועוד לא הגיע אלינו.

רני פינצי: כלומר, המכשלה התקציבית - -

דוד אזולאי: אתה מדבר על ועדת הכספים?

רני פינצי: בועדת הכספים יש פנייה תקציבית, אבל זה לא הענין.

רני פינצי: אדוני היושב ראש, נוסחת הקצאת התקציב, כפי שאנחנו מציעים ורוצים לעשות כרגע, עומדת בשיטה הבאה:

רני פינצי: אנחנו מדברים על כך שמתוך אותם 400 מיליון שקלים שיתווספו, יש כ-2 מיליארד שקלים שמוקצים על פי נוסחת מענק האיזון, ואין על כך חולק.

רני פינצי: אנחנו רוצים להוסיף עוד 117 מיליון שקלים לתקציב מענק האיזון היות ויש עכשיו חוסר.

רני פינצי: רק כדי שתבינו את הרקע: הקיצוץ של מעל רבע מיליארד שקלים במענקי האיזון גורם לבעיות קשות בכל הרשויות המקומיות.

רני פינצי: אנחנו מנסים לעשות איזה שהוא איזון, עם השמיכה הקצרה הזאת אי אפשר להסתדר עם 65% ממה שאומר מודל גדיש.

רני פינצי: אף רשות לא מסוגלת לעשות את זה, מאלה שמקבלות מענק, שהוא מענק משמעותי.

רני פינצי: יש פה את שלומי, הוא יכול לתת את הדוגמאות שלו באופן מצוין אבל כמעט כל רשות מקבלת מענק איזון.

רני פינצי: השארית היא 2 מיליארד ו-100.

רני פינצי: עוד 166 מיליון שקלים אנחנו רוצים להקצות לרשויות שנפגעות מאשכול סוציו-אקונומי 1 עד 4 ובפריפריה 1 עד 5.

רני פינצי: כלומר, זה רשויות - -

קריאה: לזה יש נוסחה או שיקול דעת שלכם?

רני פינצי: נוסחה באופן חד-משמעי.

קריאות: - - -

דוד אזולאי: רבותי, תאפשרו לרני לסיים את ההסבר כי הוא בסך הכל נוגע בנקודות הכואבות, אז אנא מכם.

דוד אזולאי: רבותי, אני מבקש.

רני פינצי: מי שעוקב אחרי עם החשבון, אנחנו כבכל שנה - -

דוד אזולאי: רבותי, אני מבקש.

דוד אזולאי: רני, תראה כמה קשה לך להסביר פה לחברי הוועדה.

דוד אזולאי: תאר לך שראש רשות עומד מול אלפי תושבים וצריך לתת להם הסברים שהם לא רוצים להבין ולא מבינים אותם.

דוד אזולאי: את האזרח לא מעניין שום דבר.

דוד אזולאי: אותו מענין השירות שהוא לא מקבל.

רני פינצי: אני לא מקנא באף ראש רשות.

רני פינצי: השארית כבכל שנה, היות ונוסחת מענק האיזון נבנית מ-30 פרמטרים שונים שהרשויות מזרימות אליהם, ולפעמים אפילו אנחנו טועים.

רני פינצי: ..

רני פינצי: גם משרד הפנים, אגדיל ואומר, אנחנו תמיד טועים.

רני פינצי: אחרי ששולחים את המסגרות רשויות באות ואומרות: רגע, פירעון מלוות רשמתם שיש לנו 17 מיליון ויש לנו 15.5.

רני פינצי: נתונים זזים, ישובים משתנים.

רני פינצי: עכשיו נכנסו עוד שתי חלוציות באשכול.

רני פינצי: התפרקה עיר הכרמל, התפרקה אל-שגור ויש לנו יותר מועצות, יותר רשויות.

רני פינצי: אנחנו תמיד משאירים רזרבה לתיקונים, וברגע שאנחנו גומרים את כל התיקונים זה מגיע לכל הרשויות דרך שיעור המימוש מלמטה, וזה מעלה את שיעור המימוש של מענק האיזון.

רני פינצי: זה, אגב, נעשה בכל שנה.

רני פינצי: השארנו בצד 57 מיליון שקלים, שנועדו לפתור בעיות כמו למשל, אני רואה פה את מאיר כהן לפני, השינוי שלו משנה שעברה להשנה – 11 מיליון שקלים, אם אני זוכר נכון.

רני פינצי: אופקים בצד השני, יש לו 9,700.

רני פינצי: אלי לוי – אין לו בעיה.

רני פינצי: ..

אלי לוי: זה לא רק אתם אשמים.

אלי לוי: רוני בר-און, הוא עשה את הבלגן.

רני פינצי: - - אותם 57 מיליון שקלים לא הוקצו כרגע, והם יוקצו על פי קריטריונים ברגע שנראה את גובה הפגיעה מפני שברור לכולם, גם לנו, שמאיר כהן לא יצליח לגמור את השנה שלו בלי גירעון גדול, ולא צביקה גרינברג, ואור עקיבא עם 5 מיליון שקלים.

רני פינצי: אנחנו נוכל לתת לפגיעה הזאת פתרון קטן.

רני פינצי: דבר אחרון – בסוף חסר בשלטון המקומי, נכון להרגע, גם אם ניקח את ה-400 מיליון שקלים, חסרים כרגע 600 מיליון שקלים נוספים.

רני פינצי: אם הם לא יינתנו, אנחנו כל הזמן ניקח ונגזור את השמיכה הקצרה הזאת מלמטה ונדביק למעלה.

דוד אזולאי: אני מכיר את זאת הרבה שנים, יש טענות קשות על נוסחת גדיש שהיא לא מאוזנת, שהיא פוגעת.

דוד אזולאי: למה אתם, כמשרד הפנים, ואתה אדם מוכשר, אני מכיר את העבודה היפה שאתה עושה.

דוד אזולאי: למה אתם לא יוזמים שינוי?

רני פינצי: הוקמה ועדה ציבורית בראשותו של פרופסור יעקב שיינין.

אלי לוי: עוד ועדה ועוד נוסחה.

אלי לוי: קח את בוזגלו מבאר שבע והוא יעשה לך נוסחה יותר טובה.

אלי לוי: עוד פרופסור ועוד פרופסור...

קריאה: אדוני היושב ראש, האוצר אומרים שהם העבירו את כל הכסף, ורני אומר שלא קיבלו.

דוד אזולאי: אני לא ארפה מהענין הזה, אני יודע.

דוד אזולאי: רבותי, אני חוזר ומבקש, תמתינו בסבלנות.

דוד אזולאי: רני, אתה אמרת עכשיו שבעצם כדי להמשיך ולהתקדם חסרים לך כ-600 מיליון שקלים, שאמורים להעביר לכם.

רני פינצי: לא, הם לא מתוקצבים.

רני פינצי: זה חור במענק האיזון, הפער בין המודל לבין התקציב, כולל ה-400 האלה.

קריאה: זה לא 600 מיליון, זה 600 מיליון כפול 5...

דוד אזולאי: קרן, אני רוצה לשאול אותך שאלה: מתי הפניתם את הפנייה שלכם לוועדת הכספים על מנת לקיים דיון ולהעביר, מפני שפה הדברים זועקים לשמים.

קרן טרנר: אני אקח כמה דקות להגיב על נקודות מאוד חשובות: לענין ועדת הכספים – העברנו בסוף החודש שעבר פניה לוועדת הכספים שמוסיפה 413 מיליון שקלים.

קרן טרנר: נציג ועדת הכספים כאן יוכל להעיד שוועדת הכספים אמרה לפרוטוקול: היו"ר גפני ביקש ממשרד הפנים להעביר את הרשימה של חלוקת המענק כתנאי להעברה התקציבית הזאת.

קרן טרנר: אני יידעתי למחרת את ראש אגף התקציבים במינהל לשלטון מקומי אצל רני פינצי.

קרן טרנר: לאחר מכן, הרשימה לא הגיעה.

קרן טרנר: אני העברתי את הבקשה של יו"ר ועדת הכספים ונקבעה ישיבה שבוע וחצי לאחר מכן.

קרן טרנר: הרשימה לא הועברה ממשרד הפנים לוועדת הכספים וזה למרות שהזכרנו יום לפני ועוד באותו יום למשרד הפנים.

קרן טרנר: אני לא יודעת למה לא עברה הרשימה לוועדת הכספים, כמו שהם ביקשו, וזה הדבר היחיד שמנע את העברת ה-400 מיליון שקלים.

קרן טרנר: אני חייבת לציין עוד משהו קטן: רני פינצי, פקיד בכיר, מתייחס באופן כל כך נחרץ לכך שאנחנו התחייבנו להוסיף כספים למענק האיזון בנוסף ל-300 מיליון שהבטיח השר.

קרן טרנר: אני רק רוצה לחדד שהמו"מ עם השלטון המקומי היה בהחלט בידיים נקיות.

קרן טרנר: אקריא את המכתב של היו"ר עצמו לראשי הערים וזה בדיוק מה שיוכיח לכם שלא הטעינו אף אחד והעניינים היו מובנים: "גובה מענקי האיזון – גובה תקציב מענק האיזון לשנת התקציב 2009 כמעט זהה ל-2007.

קרן טרנר: ב-2008 גובה מענק האיזון עמד על כ-2.6 מיליארד שקלים, כאשר ב-2009 היתה כוונה לקצץ ל-1.99 מיליארד שקלים, אך היתה התחייבות של שר הפנים הקודם להגדלת התקציב ל-300 מליון שקלים.

קרן טרנר: " רני, אתה מקשיב?

קרן טרנר: "האוצר כעת הסכים להוסיף כ-120 מיליון שקלים בלבד.

קרן טרנר: " הם הבינו, רני, הבינו.

קרן טרנר: הכל היה על השולחן.

רני פינצי: זה לא נכון.

2186: זה לא נכון.

2186: לא אמרו לנו שיש עוד 300 מיליון שלא ניצלנו אותם.

קרן טרנר: זה מכתב שאתה חתום עליו, אדון בוחבוט.

2186: אבל לא אמרו לנו שיש עוד 300 מיליון, לא דיברתם על זה.

קרן טרנר: היתה התחייבות של שר הפנים הקודם להגדלת התקציב בכ-300 מליון שקלים.

קרן טרנר: האוצר כעת הסכים להוסיף 120 מיליון שקלים בלבד.

קרן טרנר: אתה חתום על זה.

2186: כן, אבל אני לא ידעתי על ה-300 מיליון שהבטיחו - -

קרן טרנר: אתה כותב שהיתה התחייבות של שר הפנים הקודם להגדלת התקציב בכ-300 מיליון שקלים והאוצר כעת הסכים להוסיף 120 מליון שקלים בלבד.

קרן טרנר: רני, אתה מכיר אותנו.

קרן טרנר: למה אתה חושב שאנחנו דנים עם השלטון המקומי שלא בניקיון כפיים, ועוד יוצא עם זה לעיתונות?

רני פינצי: מה שנקרא: על ראש הגנב בוער הכובע, כי כל מה שאת טענת נגדי, לא אמרתי.

קרן טרנר: הרגע אמרת שהתוספות זה 300.

קרן טרנר: זה 2.4 - -

דוד אזולאי: רבותי, חבר הכנסת ציון פיניאן לא נמצא פה.

דוד אזולאי: חבר הכנסת דב חנין, בבקשה.

דב חנין: תודה רבה אדוני.

דב חנין: אני חייב להגיד לכם שאני שומע את הדיון הזה, וכאזרח במדינת ישראל אני נעשה מאוד מודאג כי האזרחים במדינת ישראל מאוד צריכים את השלטון המקומי, והם צריכים שלטו מקומי חזק, מתפקד, עם יכולת לבצע את התפקידים שלו ואת האחריות שלו.

דב חנין: תראו, מה שקרה במדינת ישראל בשנים האחרונות, וזה לא רק בשנה שנתיים האחרונות, זה שאנחנו, המדינה, העברנו יותר ויותר אחריות בתחומים שונים לשלטון המקומי.

דב חנין: אבל במקביל לזה, אנחנו החלשנו את היכולות של השלטון המקומי לתת מענה לאותם תפקידים שהיטלנו עליו.

דב חנין: היטלנו עליו יותר אחריות, ישנן ציפיות של האזרחים.

דב חנין: היכולת של השלטון המקומי לתת תשובות לדברים שהחוק מחייב אותו ולדברים שהאזרחים מצפים ממנו הולכים ומצטמצמים מיום ליום.

דב חנין: אני רוצה לומר לכם שאני רוצה לנצל את ההזדמנות ואני לא יודע אם הציבור שרואה אותנו עכשיו מצליח למצוא את ידיו ואת רגליו בויכוח על המספרים, אבל הדבר העקרוני שצריך להגיד זה שצריך לברך את מרכז השלטון המקומי על השביתה.

דב חנין: אני יודע שהיא לא קלה, לא פשוטה, אנשים מרגישים את הדבר הזה אבל השביתה שהמרכז לשלטון מקומי הכריז היא שביתה להגנת האזרחים.

דב חנין: היא שביתה להגנת האינטרסים של האזרחים.

דב חנין: לכן, גם אם האזרח בבית היום סובל מהשביתה הזאת, הוא צריך להבין שהשביתה נועדה להגן עליו, להגן עלינו, ולאפשר לשלטון המקומי לתת את השירותים המתאימים.

דב חנין: אני רוצה לומר לכם שלדעתי האחריות נמצאת אצל ממשלת ישראל.

דב חנין: ממשלת ישראל עדין מחזיקה, לצערי הגדול, באידיאולוגיה המוטעית הזאת שאומרת שכל המערכת הציבורית במדינת ישראל היא מן איש שמן כזה, שצריך להעביר אותו דיאטה רצחנית.

דב חנין: אבל אתם יודעים שדיאטה רצחנית זה דבר מאוד מזיק.

דב חנין: דיאטה רצחנית היא דבר מסוכן במיוחד כשמדובר לא באדם שמן אלא באדם רזה.

דב חנין: ברור שמי שנפגע מהדיאטה הרצחנית הזאת בצורה הקשה ביותר הן הרשויות המקומיות החלשות, העניות שלא מסוגלות לעשות לא דיאטה גדולה ולא דיאטה קטנה.

דב חנין: הן צריכות עוד תקציב, הן צריכות עוד תגבור, הן צריכות עוד גיבוי מהמדינה.

דב חנין: לכן, אני רוצה לומר לכם ולציבור, שאני חושב שהשביתה הזאת צודקת ונכונה.

דב חנין: אני רוצה לסיים בענין שבו התחילה הישיבה, ולומר לכם כך: תראו, לי יש ציפיות מהרשויות החזקות, והציפייה שלי מהרשויות החזקות, אני בעצמי תושב תל-אביב, ואני מצפה מהרשויות החזקות, כולל מהעיר שלי, תל-אביב, בהחלט להיות סולידארית גם אם המצב שלה הוא פחות קשה כי הערים הגדולות גם הן חלק מהשלטון המקומי ומאבק השלטון המקומי צריך להיות מאבק של כולם.

דב חנין: הציפייה שלי מהרשויות המקומיות החזקות היא לעמוד יחד עם כולם מאחורי המאבק שהמרכז לשלטון מקומי הכריז.

דב חנין: הציפייה שלי מהרשויות החלשות יותר היא לא להתפתות לאפשר לממשלה לעשות ביניכם "הפרד ומשול".

דב חנין: האינטרס של כל הרשויות המקומיות, בסופו של דבר, הוא לעמוד יחד.

דב חנין: יש לכם יריב אחד, לפי דעתי, וזו אותה מדיניות שפוגעת בציבור דרך השלטון המקומי.

דב חנין: לכן, אני מאוד מקווה שהשביתה שלכם תצליח לשאת פירות אבל אם לא, אני יכול להבטיח לכם בשמי ובשם חברי כנסת נוספים ולא מעטים בבנין הזה, שאנחנו נתמוך בכם ובמאבק שלכם.

דב חנין: הוא מאבק על חוליה מאוד חשובה לאזרחי ישראל כדי שהמערכת הציבורית במדינת ישראל תוכל לתת לאזרחים את השירות שמגיע להם.

דב חנין: תודה רבה.

דוד אזולאי: תודה רבה.

דוד אזולאי: דוד בוסקילה, ראש עיריית שדרות.

דוד בוסקילה: ברשות

דוד בוסקילה: כם, אני רוצה להתחיל מאיפה שרני פינצי סיים.

דוד בוסקילה: ממשלת ישראל, לא הממשלה הנוכחית, הקימה ועדה שתקבע מה הפער בין ההוצאות שהממשלה מתירה לרשויות מקומיות לבין ההכנסות שממשלת ישראל קבעה שהם פוטנציאלית יכולים לגבות.

דוד בוסקילה: לפער הזה קוראים "מענק איזון".

דוד בוסקילה: מענק האיזון הזה ניתן מתוקף ההגדרה לרשויות חלשות, שאין ביכולתן לתקצב מההכנסות העצמיות שלהן את מלא התקציב.

דוד בוסקילה: ממשל ישראל קבעה שהחסר הזה הוא 3 מיליארד, וכשממשלת ישראל אימצה החלטות של ועדה היא מראש קבעה שהיא לא מוכנה לתת את מה שחסר באמת.

רני פינצי: שהוא אחוז מסך כל תקציב המדינה.

דוד בוסקילה: רגע, תשמע.

דוד בוסקילה: זה לא מחדל של הממשלה הנוכחית.

דוד בוסקילה: אני אומר שממשלת ישראל קבעה למעשה את הסל, וממשלת ישראל מראש, ואני לא מדבר על הממשלה הנוכחית או קודמתה אלא ממשלות ישראל לדורותיהן.

דוד בוסקילה: זאת תעודת עניות לחברה הישראלית.

דוד בוסקילה: כאן המאבק הוא לא על ה-2.4, הם לא מעניינים אותי.

דוד בוסקילה: המאבק הוא על ה-3 מיליארד שממשלת ישראל קבעה, שתבוא ממשלת ישראל ותגיד: אם אני מפחיתה מה-3 מיליארד שקל אחד, אני במודע גורמת לילד בערי הפריפריה חסר.

דוד בוסקילה: מה עומק החסר?

דוד בוסקילה: זה הממשלה תקבע אבל הפתיחה היא 3 מיליארד.

דוד בוסקילה: הנוסחה ברורה והחלוקה ברורה.

דוד בוסקילה: דבר שני, קמים כל מיני יפי נפש ומתרעמים: למה לפגוע במערכת החינוך?

דוד בוסקילה: אני שואל אתכם שאלה: בכל הרשויות המקומיות שהן בעלות מענק, נטל הגירעונות, נטל הקושי בא מחינוך ורווחה.

דוד בוסקילה: כשבאה ממשלת ישראל וקובעת באמנה שלה, לכאורה, עם השלטון המקומי ש-25% מהיקף ההוצאה על חינוך יבוא ממענק האיזון, וקובעת ברווחה אותו דבר, בפועל אני אראה לך שכל ראש רשות שיש לו מענק, אין פחות מ-40% או 38% שמוציא ראש רשות מתקציבו כדי להשתתף בחינוך.

דוד בוסקילה: זאת הסיבה שבהרבה מאוד מערי הפריפריה מערכת החינוך לא שבקה חיים כפי שהיה צריך להיות.

דוד בוסקילה: כששר החינוך יוצא נגד ההשבתה הזאת, הוא למעשה יוצא נגד תקציב החינוך כי המענק הזה מממן חלק מתקציב החינוך, ואם מקצצים בו - מקצצים בתקציב החינוך.

דוד בוסקילה: אם לא נעשה את השבתת המגן הזאת או האזהרה הזאת, בעוד חודש ימים זה ישבוק מעצמו, שלא תשלם שכר למורים, שלא תשלם שכר למינהלנים ולסייעות, הכל ייסגר מעצמו.

דוד בוסקילה: לכן, אדוני יושב ראש הוועדה, אני אומר לך שהמאבק על דמותו של השלטון המקומי הוא לא מאבק על יוקרתם של ראשי הערים.

דוד בוסקילה: הוא מאבק על הצורך הבסיסי לקיים חיים נורמאליים בערי הפריפריה.

דוד בוסקילה: יתרה מזאת, הפער בין הערים הגדולות והקטנות, אני בוש ונכלם כשאני רואה שיש כאלה שבחרו להיאבק פחות.

דוד בוסקילה: אני חושב שעדין אנחנו נאבקים את המאבק של כולם כי השלטון המקומי צריך להביע את דאגתו לאזרחים, והאזרחים בתל-אביב מעניינים אותי כמו האזרחים בשדרות.

דוד אזולאי: תודה רבה אדוני.

דוד אזולאי: חבר הכנסת מגלי והבה, בבקשה.

מגלי והבה: אדוני היושב ראש, אני רוצה למחות ולהזדהות עם השלטון המקומי וראשי הרשויות ששר האוצר לא נמצא כאן וששר הפנים לא נמצא כאן.

מגלי והבה: אם לא הם, איפה המנכ"לים שלהם אם אכפת להם מאזרחי ישראל?

מגלי והבה: כל הרשויות המקומיות שובתות בצפון ובדרום.

מגלי והבה: כדי להגיע לפה, אדוני היושב ראש, אני נוסע 3 שעות ואני רואה את האשפה ברחובות, אני רואה את התשתיות ברשויות השונות ואתם, תסלחו לי, לא על סדר היום הלאומי.

מגלי והבה: אני חבר בוועדת הכספים ובשבוע שעבר בא שר האוצר והציג לנו 3 חודשים של מדיניות הממשלה וההצלחה הכלכלית.

מגלי והבה: סעיף אחד על השלטון המקומי לא קיים, לא נמצא.

מגלי והבה: שאלנו את השאלות הנכונות.

מגלי והבה: אדוני יושב ראש השלטון המקומי, עשיתם טעות אחת כשעשיתם את החתימה על ההסכם בשביל להעביר את התקציב.

מגלי והבה: ברגע שהעבירו את התקציב לשנתיים אתם מחוקים.

מגלי והבה: אנחנו רואים פה שני פקידים, המרחק בין המשרדים שלהם כמו אילת ומטולה.

מגלי והבה: במקום שיישבו וידונו על הבעיות שלהם, גם נציג משרד הפנים וגם נציגת משרד האוצר ויבדקו איפה הסתירות.

מגלי והבה: מה אתם מצפים?

מגלי והבה: שהילדים שלא הולכים לבית הספר יעשו את ההשוואה הזאת?

מגלי והבה: אני מתפלא על יו"ר ועדת הפנים והגנת הסביבה.

מגלי והבה: הוא חלק מהממשלה, חלק מהקואליציה.

מגלי והבה: נגמרו הזמנים שאנחנו צריכים לבוא להזדהות אתם.

מגלי והבה: דיבורים אתם לא צריכים וגם לא הזדהות רגשית.

מגלי והבה: צריכים לפתור את הבעיות של השלטון המקומי.

מגלי והבה: אני אומר לכם יותר מזה, שהייתי שותף למאבק של הרשויות הדרוזיות והצ'רקסיות.

מגלי והבה: ישבנו עם ראש הממשלה, ישבנו עם שר האוצר וכולם חתמו חתימות ויצאו בהצהרות לתקשורת: אל תחריפו את השביתה, אל תקלקלו את היחסים.

מגלי והבה: תלכו לשאול את ראשי הרשויות אם הם קיבלו מה שמגיע להם?

מגלי והבה: שום דבר.

מגלי והבה: אני אומר לך, אדוני היושב ראש, העם אתך, האזרחים אתכם.

מגלי והבה: אתם צריכים להראות לממשלת ישראל, והתירוצים בין האוצר לפנים צריך לגמור אותם כי הפנים יגיד שאחרי שהאוצר יעביר לו את הכל, הם לא העבירו לי.

מגלי והבה: אתם צודקים, אבל הכתובת זה האוצר וצריך לגמור את הסוגיה הזאת.

מגלי והבה: אם היום, במאבק הזה, לא תגיעו לפתרון הסוגיה של הרשויות המקומיות, הרשויות תקרוסנה.

מגלי והבה: אני עובר בבית שאן ואני רואה את המצב.

מגלי והבה: אני נוסע לשלומי ואני רואה את המצב.

מגלי והבה: לאן אתם רוצים להוביל את השלטון המקומי?

מגלי והבה: לבי אתכם, כי אתם מייצגים אוכלוסיה, שלא לדבר על המצב הסוציו-אקונומי של הרשויות האלה.

מגלי והבה: ישב פה חבר ועדת הכספים, חבר הכנסת פיניאן.

מגלי והבה: דיון של שעה וחצי-שעתיים מילה אחת לא התייחסו בוועדה.

מגלי והבה: חתמנו על ה-3 מיליארד שקל אתכם, שכחנו ונשכח מכם.

מגלי והבה: הם היום לא צריכים את הקואליציה ולא את האופוזיציה.

מגלי והבה: המכונה הדורסנית ממשיכה לנוע קדימה ולכן, אם היום, ערב החגים, אדוני זאב בילסקי, לא נביא את ראש הממשלה, את שר האוצר והפנים שמיידית יקבלו החלטות.

מגלי והבה: בשביל זה יש מנהיגים ויש ראשי ממשלה, לא לתת לעסק שמכוניות הכיבוי יתקעו בעליה ומכוניות האשפה לא ישרתו את האוכלוסייה.

מגלי והבה: אל תהיו עדינים.

מגלי והבה: אני מבטיח לכם שנאבק שהרשויות יקבלו מה שמגיע להן.

מגלי והבה: לכן, אני אומר לכם שכל ניסיון למרוח את זה, אדוני יושב ראש השלטון המקומי, לא יעזור לראש הממשלה, לא לשר הפנים ולא לשר האוצר.

מגלי והבה: אנחנו על סף תהום וצעד אחד קדימה, אין רשויות ותוהו ובוהו ישלטו.

דוד אזולאי: תודה רבה.

דוד אזולאי: מר רון נחמן, ראש עיריית אריאל.

2482: גם שלמה וגם אני בוגרי הבית הזה.

2482: ראשית, אני רוצה לומר לגבי ההתנהגות של האנשים, סלח לי, ואני אומר לחברים שלי, אני לא רגיל לצעקות כאן, בוועדות האלה, וזה בשביל עצמנו, לפני שאנחנו באים בטענות לאחרים, קודם כל להסתכל בראי.

2482: אני פונה לידידיי, גם לחיים ביבס וגם לאלי: אנחנו נמצאים פה ומסתכלים עלינו בטלוויזיה במעגל סגור, הציבור רואה אותנו ואחר כך אנחנו באים לממשלה שרוצים למנוע את האלימות על ראשי ערים.

2482: אז זאת הדוגמה שהמנהיגים נותנים דרך הטלוויזיה והכל עובר בשידור חי, אז קצת רגיעה לא תזיק.

2482: רציתי להודות לך על כך שקיבלת אותנו פה.

2482: זו פעם ראשונה לפחות שאני, מוותיקי ראשי הערים וגם כחבר כנסת יכול לומר לך שאתם הראשונים שמדברים אתנו, אתה והחברים שלך בוועדה.

2482: אני חושב שמגיע לכם צל"ש על כך, כי ההתדרדרות כל כך עמוקה, שאנחנו צריכים להתכנס בזמן שהכנסת בכלל לא עובדת, ערב ראש השנה, לדיונים שכאלה.

2482: אז קבלו את הצל"ש, אדוני היושב ראש, וכל החברים שלך שתמכו ובאו.

2482: הדבר הגרוע ביותר, מה שקורה לנו היום במדינה, זה האוזן האטומה והערלה.

2482: אתה יכול להגיד: אני לא מסכים עם דבריך, אני לא מסכים עם שום דבר שאתה אומר, אבל תשב ותדבר.

2482: איזו מן חוצפה, איזו מן התנהגות זאת שלא מקשיבים?

2482: יש לי קבלת קהל ואני צריך לשבת עם כל אלה שהממשלה דופקת אותם לאורך כל הדרך, לשבת פעם פעמיים בשבוע?

דוד אזולאי: רון, תתייחס לנושא, אני מתחיל להסמיק.

2482: אם זה דברים שמגיעים לציבור, אז כדאי שהוא ידע.

2482: אני חוזר לנקודה שבשבילה עשינו את ההחלטה בשבוע שעבר על שביתת אזהרה.

2482: לא הודענו שאנחנו סוגרים את בתי הספר אלא אמרנו שאנשים שלנו, שמקבלים משכורת מהשלטון המקומי, הם ישבתו.

2482: גם ברווחה, מה ההבדל בין זקן שצריך את הסיעוד לבין תלמיד שצריך את זה?

2482: מה ההבדל שזה צריך לקבל אישור לבניה?

2482: מה זה משנה?

2482: אנחנו הזרוע הארוכה של השלטון המרכזי.

2482: השלטון המרכזי פגע בנו כבאי כוח שלו, כמוציאים לפועל את המדיניות שלו, וירה לעצמו ברגל.

2482: אין במדינת ישראל מילה שנקראת "לקחת את האחריות".

2482: הכישלון יתום.

2482: אני אומר לך כאן, לגבי, אני אישית, ואני לוקח בכוונה דוגמה שלי אישית, כראש עיר בקדנציה שישית.

2482: לפני 13 שנה, בפגישה שהיתה לנו, מענק הפיתוח היה 4 מיליון שקל.

2482: מענק הפיתוח, אדוני היושב ראש, לשנת 2009, שרני פינצי מכיר אותו הוא 300 אלף שקל.

2482: ב-300 אלף שקל, עם קרוב ל-19 אלף תושבים, אני רוצה לשאול את הגברת מהאוצר - -

דוד אזולאי: רון, תסלח שלי שאני קוטע אותך.

דוד אזולאי: אני מצטער להגיד לך שזה לא נולד ביום אחד.

דוד אזולאי: איפה הייתם?

דוד אזולאי: למה משכתם את המצב הזה כל כך הרבה שנים?

דוד אזולאי: לצערי הרב נתנו לכם עוד מכה ועוד מכה.

דוד אזולאי: כל הממשלות לדורותיהן פגעו בשלטון המקומי ואתם לא עשיתם שום דבר.

דוד אזולאי: אבל אתם לא עשיתם שום דבר.

2482: אני מבקש להציג את הנקודה:

2482: לפני 13 שנה - 4 מיליון, בשנת 2009 – 300 אלף שקל.

2482: מענק האיזון מ-19 מיליון, לי אין מקורות הכנסה, אין לי נכסים ואין לי כלום.

2482: יש לי חרם אירופאי, יש לי חרם על מוצרים, יש לי את אובאמה והילארי קלינטון עם כולם ביחד על הראש, עם ההקפאה של בניה ואין כניסה של כספים, אין שום דבר.

2482: בנוסף להקפאה גם הענין הכלכלי.

2482: 19 מיליון מענק לאיזון, 5 מיליון יורדים עכשיו.

2482: מאיפה אני לוקח כסף, מהבנקומט?

2482: אז אם רוצים לסגור את זה, הנה ראש מועצה ממונה.

2482: יש לנו את האיזו 9000, יש לנו פרס של השלטון המקומי על ניהול מצטיין.

2482: אני לא ראש עיר מתחיל, אני ראש עיר כבר קרוב ל-32 שנים.

2482: אני צריך לשבת היום כאן, באולם הזה, ולבכות כאן על הדברים האלה?

2482: בושה למדינת ישראל.

2482: זאת בושה.

2482: יש כאן אחריות של הכנסת, אחריות של ממשלה.

2482: אני מייצג את עצמי, אני רוצה תוספת שכר?

2482: אני מבקש תוספת תנאים סוציאליים?

2482: מה אני מבקש?

2482: אני מבקש שהתושבים, אתם התושבים שלנו, שתוכלו לחיות כמו שצריך.

2482: אני מבקש משהו בשבילי?

2482: שילך הכל לכל הרוחות.

2482: אנחנו יכולים לעשות התפטרות קולקטיבית של כולם ונראה את הממשלה והכנסת, מה תעשו כאן במדינה.

2482: למה הדבר הזה שתוקפים אותנו?

2482: את המלחמה של מי אנחנו עושים?

2482: את המלחמה של כולכם וגם אתם חברי כנסת ושרים וראש ממשלה, גם אתם תושבים.

2482: גם הילדים שלכם הם תושבים.

2482: אנחנו צריכים לקבל את כל הבוץ והרפש, ששר כזה או אחר יגיד לנו כך או אחרת או יטיפו לנו?

2482: צריכים להגיד לנו תודה לראשי הערים, לשאת אותנו על כפיים על העבודה שאנחנו עושים יום יום ולילה לילה, עם סכנות ועם הכל.

2482: זו הזעקה שלי.

2482: אני אומר לך, הגברת מאגף התקציבים ולך אדוני, רני פינצי.

2482: ישבתי כאן, בכנסת, אני מכיר את התחמונים של ועדת הכספים מהתחלה ועד הסוף, עם התקנות והבקשות להרשאה.

2482: תאמין לי, שלמה ואני ישבנו 4 שנים פה ואנחנו מכירים את הדברים האלה.

2482: תפסיקו את הדברים האלה, את הציבור זה לא מעניין.

2482: שבו ביניכם ותסגרו את הדברים.

2482: אני רוצה שאתה תגיד לי ואת תגידי לי, לא כמו שישבת עם ראש הממשלה ושר האוצר, שסיכמו על ה-2.4.

2482: אנחנו לא נכנסנו למענקים מיוחדים, כמו שאת אומרת, אף אחד לא העלה את זה על השולחן באותו לילה כאן, בכנסת.

2482: אף אחד לא העלה את הדבר הזה.

2482: את כל "בעזר השם" שמכניסים כל מיני דברים, אחר כך אתם עושים ומעגלים ונוגעים בדברים האלה.

2482: אני, ראש עיר, רוצה לדעת כמה יש לי בבירור, שכשאדבר אתך ואתך כאזרח, מה אתה תקבל כאזרח.

2482: כשאני יושב עם ראש ממשלה ועם שר אוצר ומסכמים סעיף אחד על 2.4 מיליארד במקום 2.6 שביקשנו.

2482: כשאומרים: את זה קיבלתם ועל זה מבטלים את השביתה, עכשיו אני שומע פרשנות, פירוש רש"י ואונקלוס.

2482: אני אומר לכם שזה לא מקובל.

2482: אדוני, יושב ראש הוועדה, לא מקובל.

2482: תיקחו את הדברים, זה אחריות שלך כראש ועדה, אחריות שלכם כחברי ועדה.

2482: תקראו לפה את הרשות המבצעת ותעשו סדר בדברים האלה.

2482: תודה.

דוד אזולאי: תודה רבה, אני מאוד מודה לך.

דוד אזולאי: חבר הכנסת אריה ביבי, בבקשה.

אריה ביבי: אדוני היושב ראש, ראשית, אני מעריך את זה שזימנת את הוועדה ואת האנשים.

אריה ביבי: אני מכיר את היושרה שלך כאדם מאוד ישר ורציני.

דוד אזולאי: הלאה...

אריה ביבי: כן, כן.

אריה ביבי: אני רוצה לומר כמה דברים: ראשית, אנחנו יושבים פה והשר לא פה, המנכ"ל לא פה וגם מהאוצר, עם כל הכבוד לגברת, גם מהאוצר לא שלחו נציג.

אריה ביבי: עם מי אנחנו מדברים?

אריה ביבי: אנחנו כאן עם ראשי רשויות, שזה בעצם החומה בקצה הסכר.

אריה ביבי: תארו לכם שגם זה נופל, איזה אסון יקרה למדינת ישראל.

אריה ביבי: אני שמעתי את נחמן ואת האחרים ואני אומר לכם שלא רק שלבי נחמץ.

אריה ביבי: ..

אריה ביבי: נחמן ואחרים, תאמינו לי, אני לא יודע.

אריה ביבי: אנחנו פה, בוועדת הפנים.

אריה ביבי: נכון שפרלמנט זה "פרלה" ומדברים, אבל לדעתי, אדוני היושב ראש, אנחנו צריכים לעשות מעשה כוועדת פנים.

אריה ביבי: אני הייתי מציע לוועדת הפנים, שאני חבר בה, שנצא להפגנה יחד אתם, ושידעו שיושב ראש ועדת הפנים יחד עם חברי ועדת הפנים הם שותפים גם בהפגנה ולא רק פה, בבית היפה הזה.

אריה ביבי: דבר נוסף, אני רוצה לומר גם לאנשים של האוצר וגם לאנשים של משרד הפנים שאני מאוד מכבד אותם.

אריה ביבי: הם יושבים מתחת לניאון ומשתזפים.

אריה ביבי: זה כיף לשבת ובתיאוריה לעשות דברים.

אריה ביבי: בתיאוריה.

אריה ביבי: הייתי קצת זמן יושב ראש רשות, רק שנתיים וחצי ואני אומר לכם שזה הספיק לי.

אריה ביבי: יושב ראש רשות צריך להתעסק באין סוף דברים.

אריה ביבי: הוא צריך להיות חובש, הוא צריך להיות מנהל, איש חינוך, איש זבל, איש אוצר.

אריה ביבי: הוא צריך להיות הכל ולא מניתי כלום.

אריה ביבי: אם אמנה כאן, הזמן של הוועדה ייגמר ואני אמנה עוד כמה תפקידים שראש עיר צריך לעשות.

דוד אזולאי: איך אנחנו אומרים ביום כיפור?

דוד אזולאי: "הזמן יכלה והמה לא יכלו".

אריה ביבי: אתה צודק, זה בדיוק ככה.

אריה ביבי: ומה אנחנו עושים להם?

אריה ביבי: תאמינו לי שראש רשות זה לא רק התנדבות.

אריה ביבי: נחמן, אני אומר לך שזה מלח הארץ.

אריה ביבי: זה אדם שלוקח את עצמו ויודע שהוא הולך למשימת התאבדות.

אריה ביבי: מה אנחנו עושים להם?

אריה ביבי: זה כמו החמור שראו אותו יושב והעמיסו עליו והעמיסו עליו ואמרו לו: תגיד לי, מעמיסים עליך כל כך הרבה, מה יקרה בסוף?

אריה ביבי: אז הוא אומר: הם יכולים להעמיס, השאלה מי יקום.

אריה ביבי: אז אם אנחנו רוצים להגיע למצב הזה של מי יקום, לדעתי אנחנו כמעט ליד המצב הזה.

אריה ביבי: מכובדי, אני אומר לכם ואתם יכולים לרשום את זה.

אריה ביבי: אדוני, יושב ראש השלטון המקומי, חבר הכנסת אריה ביבי מתייצב לימינך מתי שתרצה.

אריה ביבי: אני אומר לך שלא רק אני.

אריה ביבי: אני רוצה שכולם יעשו את זה, כל חברי הכנסת.

אריה ביבי: צריכים לעזור לרשויות ואתה, יושב ראש השדולה, אני אתך.

דוד אזולאי: תודה רבה, אני מודה לך.

דוד אזולאי: מר חיים געש, בבקשה אדוני.

חיים געש: אחרי ששמעתי את קרן מהאוצר, הבנתי שאנחנו מפספסים משהו.

חיים געש: אם קרן, שהיא תושבת שלנו, אומרת שהיא מבינה על מה השביתה – יש לנו בעיה.

חיים געש: אגיד לך, קרן: השביתה היא בשמך כדי להבטיח שרמת השירותים שלך לא תמשיך להיפגע.

חיים געש: השביתה היא לא רק על מענק האיזון.

חיים געש: הבנו את הפרינציפ.

חיים געש: בבסיס יש פער של 600 מיליון שקלים, ולא משנה אם ה-318 יתווספו או לא.

חיים געש: אבל זה רק חלק מהתמונה כי התמונה המלאה ישנה אצלך אבל את לא רואה אותה, כי את הרפרנטית של משרד הפנים.

חיים געש: את תקבלי את התמונה אם תשבי עם הרפרנטים של המשרדים האחרים, ותצרפי את התמונה של משרד החינוך, רווחה ותחבורה לאורך 10 השנים האחרונות אל מול הגידול במספר התושבים ואל המטלות שהוטלו על השלטון המקומי, ונתחיל למנות רק את חלקן.

חיים געש: אנחנו מ-2004, רטרואקטיבית, משלמים 13% משכר המזכירות, שרתים ועובדי ניקיון בבתי הספר.

חיים געש: זה נכון?

קרן טרנר: זה דיפרנציאלי.

קריאה: דיפרנציאלי זה עוד יותר גרוע כי את דופקת אותנו.

חיים געש: תנו לי לדבר.

חיים געש: לא אמרתי כמובן ש-13% בשכר, ולא משנה אם זה דיפרנציאלי או לא, בא מכספי הארנונה.

חיים געש: היטל ההטמנה בא מכספי הארנונה.

חיים געש: ביטול ההסעות או השתתפות משרד החינוך בהסעות או חזרה לחוק חינוך חובה של 1953, אם אני רוצה להישאר באותה רמת שירות אני צריך להביא את זה מתוך הארנונה.

חיים געש: חינוך מיוחד, ילדים עם צרכים מיוחדים - אנחנו מממנים 50% מההסעות של הילדים, משלמים את אגרת תלמידי חוץ ומשלמים את המלגות.

חיים געש: ביישוב כמו שלי וגם אחרים, אני כבר ישוב קטן-גדול, אני כבר 34,000 תושבים, אין לי פתרונות לכל הילדים עם הצרכים המיוחדים, ההוצאה הזאת על 300 ילד היא 5% מהארנונה.

חיים געש: כשאני פונה לרני פינצי וקרן ואומר שאני רוצה להעלות את הארנונה, הם אומרים לי: איחרת ביומיים, כי צריך להגיש את זה עד פברואר ושנית, הם אומרים: מה פתאום שנאשר לך?

חיים געש: אני יכול לתת לכם עוד כהנה וכהנה.

חיים געש: דברו על שירותי הכבאות, משטרה, על רגל אחת.

חיים געש: איך פתאום המשטרה מאשרת אירועים בלי כבאים אני לא יודע, וגם עצרו אותם אתמול בדרך בלטרון.

חיים געש: התמונה הכוללת היא שעומס המטלות הכספיות על רשויות הוא הרבה מעבר ל-600 מיליון שקל שחסרים.

חיים געש: מקורות ההכנסה שלנו, אתם שולטים בהם.

חיים געש: עכשיו אגיע למקורות ההכנסה: אתם רוצים לבטל לנו את מקורות ההכנסה לחלוטין, בכל הפטנטים שאתם מוצאים.

חיים געש: קרן, כמה משרד החינוך משתתף היום בהפעלת בית ספר יסודי עבור ילד לשנה?

יהודה סקר: 75 שקלים.

חיים געש: אני שאלתי את קרן.

חיים געש: 72 שקל ברוטו.

חיים געש: אם אלך עם הכללים שלכם, של 25% 75% מצ'ינג בחינוך, לא יהיה חינוך.

חיים געש: לא יהיה אינטרנט, לא יהיה נייר טואלט, לא יהיה כלום.

חיים געש: לכן אני אומר שההסתכלות רק דרך החור של מענק האיזון מטעה.

חיים געש: נלך הלאה: כמה העביר לדעתך משרד החינוך לפרדס חנה-כרכור נטו, כי יש אצלי כמה מוסדות שהם לא שלי, שהם מוסדות של חינוך מיוחד, לשיפוצי קיץ ב-2009?

חיים געש: 9 בתי ספר ו-40 גני ילדים, כמה את חושבת שהוא העביר, לפי איזה מפתח?

חיים געש: אני שואל אותה.

חיים געש: שיניתי את כל הדיון ואני מציג לקרן, כי היא לא חיה במציאות, היא חיה דרך המסך והניירות.

חיים געש: קיבלנו לשיפוצי קיץ 64 אלף שקלים ל-40 גני ילדים ו-9 בתי ספר ולכן, אתה צריך להשלים את זה.

חיים געש: גם פיתוח לא יהיה כי מה-1 בינואר, אם הצעתכם תתקבל, מי שקונה או בונה בית ישלם מחיר מים הרבה יותר יקר, רק מה?

חיים געש: לא יהיה מי שישלם את הסלילה.

חיים געש: אם הוא לא ישלם אגרות, אני אצטרך לקחת הלוואה בבנק כדי לעשות את הצנרת ואת הביוב, אלא שאף אחד לא ייתן לי הלוואה, ואני במקרה בסדר.

חיים געש: (אין לי סגן בשכר, אין לי דובר, אין לי רל"ש, אין לי נהג ואני גם מאוזן 5 שנים וגם גובה ארנונה).

קרן טרנר: גם לא בארנונה?

חיים געש: ב-87% שוטף משוטף.

חיים געש: גם פה את שולטת לי גם בהכנסות שלי, כי את קובעת מי זכאי להנחה בארנונה ולא משפה אותי.

חיים געש: אם הייתי אומרת משהו אחר, ועל זה הייתי הולך איתך: הנחות בארנונה רק לפי מבחן הכנסה, זה משהו אחר לגמרי.

חיים געש: היום את לא משפה אותי בכלום ולכן, המשבר הרבה יותר גדול.

חיים געש: דבר אחרון: כיבוי אש.

חיים געש: אני יושב ראש איגוד ערים לכבאות חדרה.

חיים געש: האיגוד הזה מסודר ולא חייב כלום, שילם משכורות גם כשאף אחד לא שילם, לא עומד בתקנים שנכפים עליו.

חיים געש: משרד הפנים קובע תקן.

חיים געש: מסקנות ועדת החקירה של פתח-תקוה אמרו שאני צריך להודיע שאני לא עומד בתקן, אני רוצה שתמלאו את התקן.

חיים געש: אם לא תמלאו את התקן, אני סוגר את תחנות כיבוי אש.

דוד אזולאי: חיים, אני רוצה להגיד לך שמערך כיבוי אש במדינת ישראל במתכונת הנוכחית פועל על פי נס.

דוד אזולאי: אין לי מילה אחרת.

חיים געש: אם תרצה הצעה מלומדת אני אתן לך, אני עושה את זה 10 שנים.

דוד אזולאי: אני מכיר את זה היטב, בכיבוי אש יש לי דוקטורט.

דוד אזולאי: קיימתי כאן דיון לפני שבוע ואני אומר לך שמערך הכיבוי במדינת ישראל פועל על פי נס.

חיים געש: בשורה התחתונה התמונה היא לא רק משרד הפנים.

חיים געש: זה סך כל הקשר בין הרשות המבצעת לרשות המקומית.

חיים געש: הממשל המרכזי נטש את נתיניו.

דוד אזולאי: תודה רבה.

דוד אזולאי: גבי, אני רוצה שתספר כאן, לחברים, על מענק האיזון שלך.

דוד אזולאי: איך הנוסחה מעוותת בשלומי לעומת ישובים אחרים.

דוד אזולאי: אני מניח שבענין הזה אתה בקי, אני מכיר את זה מזווית אחרת.

דוד אזולאי: אני רוצה שתדע שכרגע צופים בנו אזרחי מדינת ישראל.

דוד אזולאי: שלפחות ידעו שגבי נעמן משלומי זועק את הזעקה שלו, ושידעו על מה.

דוד אזולאי: העיוות הזה זועק לשמים.

גבי נעמן: כבוד היושב ראש, חברים, אני מודה לך מאוד על כך שנתת לי את הזכות לדבר על שלומי.

גבי נעמן: שלמה תמיד אומר לי: גבי, תדבר באופן כללי, לא רק על שלומי, כך שיש לי היום את הזכות לדבר על שלומי.

גבי נעמן: אני רוצה לומר שאני מדבר מנוקדת מבט של נוסחת סוארי לעומת נוסחת גדיש.

גבי נעמן: נוסחת סוארי נתנה לשלומי בשנת 2002 סכום של 17 מיליון שקלים, 14 מיליון פלוס מענקי שרים, כ-17 מיליון שקלים עבור 4000 תושבים כאשר כל הפרמטרים נכנסו לשם.

גבי נעמן: נכון שמיום שנכנסה ועדת גדיש, המענק ירד ל-10,9,8, ולשמחתנו משרד הפנים בכל החצופה שלו, וסליחה שאני אומר זאת, הוריד את זה ל-3.4 מיליון שקלים היום.

גבי נעמן: ישבנו עם המנכ"ל לפני מספר ימים, ואולצתי לקבל עסקת חבילה כזאת: מחזירים לי 2 מיליון וחצי, עוד מענק שר ועוד הלוואה.

דוד אזולאי: את ההלוואה אתה לא משלם בטח, משרד הפנים צריך לשלם...

גבי נעמן: בנקודת הזמן של נוסחת גדיש, אילצו אותי במשרד הפנים לקחת כ-8 מיליון שקל עבור השוטף.

גבי נעמן: כלומר, בעבור החוסר, כדי לאזן אותי.

גבי נעמן: אני רוצה לומר לכם שהרשות המקומית שלומי מאוזנת מזה 13 שנה ומנוהלת תקציבית בצורה הטובה ביותר שיש, וזה בזכות ניהול תקין שלנו ולא בזכות התפרעות כזאת או אחרת.

גבי נעמן: מי שרוצה לדבר על ראשי הרשויות שהם עובדים לא נכון סליחה, זה לא נכון.

גבי נעמן: ראשי רשויות מוציאים את הנשמה יום וליל כדי לתת לתושבים שלהם.

גבי נעמן: אני רוצה לומר לך שגם אלצו אותנו להתחבר לתאגיד מעלות שלומי וכן הלאה.

גבי נעמן: לקחו מאתנו הכנסה נוספת ואלצו אותנו.

גבי נעמן: האוצר, נכון ליום הזה, מחזיק לי כסף של מענקים שהמדינה נתנה לנו, כישובי קו העימות 60%.

גבי נעמן: הוא מחזיק כסף ומאלץ אותי לקבל את הכסף מיום שנכנסתי לתאגיד ולא מיום שקיצצו לנו למעלה מ-4 מיליון שקלים, ואנחנו בדיונים קשים מאוד.

גבי נעמן: אם לא יחזירו את הכסף - -

דוד אזולאי: על פעולה כזאת אין לך אלא לפנות לבג"ץ?

גבי נעמן: אני כרגע בדיונים.

דוד אזולאי: עזוב דיונים.

דוד אזולאי: גבי, תקשיב, תשמע עצה של חבר: אני חושב שאם יש פגיעה כזאת, כפי שאתה מציין אותה, אין שום סיבה בעולם שאתה תמתין ולא תלך לבג"ץ, על מנת שהוא יורה למדינה להעביר את הכספים שמגיעים לך בזכות.

2186: בג"ץ ידון בזה עוד 3 שנים.

דוד אזולאי: תתחיל, זה יגיע יום אחד.

גבי נעמן: כבוד היושב ראש, אני רוצה לומר לך שאנחנו דנים כאן, וזה דיון שנחזור הביתה ללא שום דבר.

גבי נעמן: יש לנו את משרד הפנים שבראשו עומד השר אלי ישי, שלדעתי, ואני לוקח על עצמי את כל מה שאני אומר, לא פועל נכון וחזק נגד ראש הממשלה.

גבי נעמן: ידע לסגור לטובת המגזר כמיליארד וחצי ומהרגע הזה, אתם תעשו את העבודה מול האוצר.

גבי נעמן: לא האוצר היא הכתובת אלא משרד הפנים.

גבי נעמן: זאת הבעיה הגדולה שלנו, שאין לנו שרים.

גבי נעמן: לא בר-און ולא מאיר שטרית וגם לא השר אלי ישי, לא נלחמים יחד אתנו.

גבי נעמן: מדברים בטלוויזיה כמו שצריך אבל שום דבר לא עושים למען השלטון המקומי.

גבי נעמן: מדברים על כך שנוסחת גדיש לא עובדת, זה בסדר וזה נכון וזו כבר עובדה.

גבי נעמן: הבעיה הגדולה שלנו היא שלמעשה יש פה נוסחה שמתגבשת ואני לא יודע לאן היא תגיע, אבל נוסחת סוארי זו הנוסחה ולא צריך להמציא את הגלגל.

גבי נעמן: ה-3 מיליארד שקל, זה רף מינימום.

גבי נעמן: לכן, שלמה, כולנו מאחוריך.

גבי נעמן: זה שהרשויות הגדולות לא הצטרפו, זו בושה וחרפה למדינת ישראל שיש לנו רשויות כאלה שלא מגבות את הרשויות בפריפריה.

גבי נעמן: איך הגדרת, יש להם כרס שלא רואים את הרגליים.

גבי נעמן: זה בדיוק מה שקורה במדינה הזאת, יש את הדרום והצפון, ובאמצע זה השלד של המדינה.

גבי נעמן: חברים, ראש הממשלה נתניהו לא אחת הצהיר שהוא רוצה לראות את הפריפריה, את הישובים העירוניים, ואת עיירות הפיתוח עיירות מפותחות.

גבי נעמן: נתניהו במו ידיו עושה את העיירות האלה לעיירות מסכנות ועניות, וזה כבר הרבה שנים שאני עומד במשרד הפנים כמו עני בפתח ומבקש את הזכות לקבל את מה שמגיע לתושבי שלומי, התושבים שלנו.

גבי נעמן: תודה לך.

דוד אזולאי: תודה רבה.

דוד אזולאי: סאלח סולימן, בבקשה.

סאלח סולימן: ראשית, אני רוצה להודות ליו"ר ולחברי הכנסת, אבל האמת היא שאני היום שמח מאוד כי אנחנו היום כולם ביחד, יהודים, ערבים ודרוזים, עיירות פיתוח וגם חלק מהערים החזקות דווקא.

סאלח סולימן: אני ממש שמח.

סאלח סולימן: אני רוצה להגיד דבר בנושא המגזר הערבי: ממשלות ישראל לדורותיהן, לא זאת ולא לפניה ולא לפניה, הפלו את המגזר בצורה אדירה ולא שמו לב אליו.

סאלח סולימן: היום, ברשויות המקומיות הערביות אנחנו לקראת חג, ואם אני אגיד לך שיש רשויות ש-9 חודשים לא שלמו שכר לעובדים, ושם ישב פקיד ממשלתי, שמשרד הפנים מינה אותו ו-9 חודשים לא קיבל שכר.

סאלח סולימן: היום נבחרו ראשי רשויות חדשים והם נכנסו לגירעונות אדירים, וזה כמעט כל הרשויות הערביות.

סאלח סולימן: לנו יש הכנסה רק מארנונה בתים.

סאלח סולימן: אין לנו כלום.

סאלח סולימן: לא תיירות, לא צימרים, לא בתי מלון ולא תעשייה.

סאלח סולימן: ותשתיות, שלא תדע מהן.

סאלח סולימן: כבודו, טאטוא רחובות בשבילנו זה דבר גדול.

סאלח סולימן: אנחנו לא מגיעים לדבר הזה.

סאלח סולימן: אין לנו אפשרות לטאטא רחובות.

סאלח סולימן: יש לי 8000 תושבים עם 12 עובדים מוניציפאליים.

סאלח סולימן: אני אמנם מחזיק מעמד ואין לי גירעונות.

סאלח סולימן: היתה לי תכנית הבראה לפני 4,5 שנים ועמדתי בה כמו שצריך ואין לי גירעונות, אבל עכשיו מכניסים אותי שוב לגירעונות כי אני לא יכול להוריד יותר ממספר העובדים, אני עובד עם 12 עובדים ואני לא יכול יותר.

סאלח סולימן: אני רק אחת הדוגמאות של שאר הרשויות.

סאלח סולימן: אני לא רוצה לדבר סקטוריאלית, זה קשה לי.

סאלח סולימן: אני רוצה לדבר פעם אחת כאזרח שווה לכולם במדינת ישראל.

סאלח סולימן: תודה רבה.

דוד אזולאי: תודה רבה.

דוד אזולאי: שמעון סוויסה מחצור, בבקשה.

שמעון סוויסה: אני אקצר אבל אקרא לזה "החזון ושברו".

שמעון סוויסה: מגיע ראש רשות חדש, נכנס לעבודה ומסתבר שיוצאים למלחמה עם רובה בלי כדורים.

שמעון סוויסה: אני מפנה שאלה לגברת מהאוצר: האם יש סעיף תקציבי או נושא או תחום מכל תקציב מדינת ישראל שקוצץ בצורה כל כך דרסטית?

שמעון סוויסה: אני נותן לך שבוע לעשות שיעורי בית ולחזור לתת לנו תשובה.

שמעון סוויסה: אין תחום שנפגע כל כך קשה כמו הרשויות.

קרן טרנר: אתה רוצה לתת לי נתונים?

שמעון סוויסה: אני אומר לך שאין תחום שנפגע כל כך קשה.

שמעון סוויסה: כשיש קיצוץ של 5% במשרדי הממשלה, כולם עומדים על הרגליים האחוריות.

שמעון סוויסה: פה, אצלנו, שנה אחרי שנה מקצצים ומצפים מאתנו לנהל ישוב.

שמעון סוויסה: אני מדבר פה על מיליארדים.

שמעון סוויסה: חצור הגלילית, בפער של ה-3.5 שנים - 10 מיליון שקל פחות בשנה.

שמעון סוויסה: מה זה 10 מיליון שקלים?

שמעון סוויסה: משלמים משכורות לפנסיונרים חצי מהשכר החודשי, משלמים לעובדים, משלמים ביטוחים וזה בדיוק התקציב שנשאר לתת לחינוך, לתרבות, לפנאי ולניקיון.

שמעון סוויסה: איך מצפים שנעשה את העבודה?

שמעון סוויסה: עכשיו יש עוד פטנט, חשב מלווה, תכנית הבראה.

שמעון סוויסה: היישוב שלי עבר תכנית הבראה קשה, חתך 50% בעובדים שלו.

שמעון סוויסה: חשב מלווה יש כבר 8 שנים ברשות ויש גירעונות.

שמעון סוויסה: אז אם הדבר הזה לא עובד, סימן שיש פה בעיה.

קרן טרנר: כמה?

שמעון סוויסה: 86% גביה.

קריאה: תצאי לשטח, את לא יודעת על מה את מדברת.

קריאה: ..

קרן טרנר: אם היו גובים ארנונה וחובות, לא היה חסר שום דבר למענק האיזון.

דוד בוסקילה: אגב, כשסיימתי כלכלה הייתי בגילך ולא ניהלתי מדינה.

שמעון סוויסה: - - לכן, התסכול גדול, ואני אומר שצריך לראות את המכה הגדולה ולחזור חזרה למה שהיה לפני 3 שנים.

שמעון סוויסה: דבר שני, אני מזכיר את זה לכל החברים שלי פה:

שמעון סוויסה: אנחנו בפאתי שנת 2010.

שמעון סוויסה: תקציב המדינה לרשויות ב-2010 קטן עוד יותר ואנחנו לפני משבר עוד יותר גדול.

שמעון סוויסה: כולם נרדמים פה, ואנחנו מבינים שאנחנו לא נופלים לבור, אנחנו הולכים להתאבד.

שמעון סוויסה: לכן, שני דברים: רני, תקן אותי אם אני טועה.

שמעון סוויסה: אין שקל אחד לתכניות הבראה, נכון?

שמעון סוויסה: איך אתם מצפים שנעשה הבראה אם אין כסף?

שמעון סוויסה: דבר שני, איך יכול לעלות על הדעת שהקיצוץ כל כך גדול בשנה הזאת ובשנה הבאה, ומצפים מאתנו לנהל עיר.

שמעון סוויסה: רבותי, צריך להתעורר.

שמעון סוויסה: לכן, הדיון הזה צריך להיות עם מנכ"ל משרד הפנים, מנכ"ל משרד האוצר ואפילו במליאת הכנסת הראשונה, כשחוזרים מהפגרה, כי הנושא הזה בוער.

דוד אזולאי: אתה צודק.

דוד אזולאי: אמרתי כרגע ליושב ראש המרכז לשלטון מקומי שיש לי תכנית לאחר הפגרה, בעזרת השם, מיד בתחילת מושב החורף, אם לא יגיעו להבנות עם מרכז השלטון המקומי ויחריפו את העיצומים, יש לי כמה פעולות לנקוט בענין הזה, על מנת לאלץ את אותם שרים ומנכ"לים לקיים דיון ענייני עם השלטון המקומי.

דוד אזולאי: אני חושב שהשלטון המקומי עומד בפני קריסה, וזה ענין של זמן.

עופר בן אליעזר: אני רוצה להעלות נקודה ולהתייחס לכמה דברים בקצרה.

עופר בן אליעזר: במענקי איזון, בחשבון פשוט, חסרים 3.6 מיליארד שקלים מ-2002.

עופר בן אליעזר: קיצצו ב-2002, לפי מה שאומר משרד הפנים, בין 500 ל-600 אלף, נכפיל במספר השנים, וזה חסר ברשויות.

עופר בן אליעזר: דבר שני, כל המטלות שהממשלות מפילות, הן לא מתקצבות.

עופר בן אליעזר: קרן, אני לא יודע אם אתם יודעים או לא, היה כנס נגישות שחייבים למנות מומחה נגישות, פקח נגישות וזה חוק.

עופר בן אליעזר: מאיפה אני אתקצב?

עופר בן אליעזר: מהארנונה.

עופר בן אליעזר: ברמת ישי אני גובה 90% ארנונה, אני נחשב סוציו-אקונומי 8.

עופר בן אליעזר: סוציו-אקונומי 8, לא מגיע לו כלום.

עופר בן אליעזר: אתה מגיע למשרד התחבורה, אתה לא בין 1 ל-4 – אל תדבר אתי.

עופר בן אליעזר: אתה מגיע למשרד השיכון, אתה לא בין 1 ל-4 - -

קרן טרנר: זה פשוט לא נכון.

עופר בן אליעזר: יכול להיות שזה לא נכון, קרן, תבואי אתי.

דוד אזולאי: קרן, יש לי הצעה אליך.

קרן טרנר: לא להתבלבל מהנתונים.

דוד אזולאי: קרן, היות והספקתי להכיר אותך בוועדה, את יודעת לעשות עבודה טובה במספרים ובניירת.

דוד אזולאי: הצעתי אליך, אני מוכן יום אחד שנלך אתך לכמה ראשי רשויות ותראי איך מנהלים את חיי היומיום שם, ברשות המקומית.

דוד אזולאי: אני אומר לך שתשני את דעתך.

דוד אזולאי: אני אומר לך שלראשי הרשויות מגיע צל"ש לעבודה היומיומית שלהם.

ג'קי לוי: אבל היא לא הבעיה.

ג'קי לוי: קרן מקצוענית בתחום שלה.

דוד אזולאי: קרן יושבת אתנו הרבה, ומי שלא נמצא בשטח יודע.

עופר בן אליעזר: קרן, היישוב שלי הוא ישוב מתפתח, במשרד הבינוי והשיכון אם אתה לא בין 1 ל-4 – אין מה לדבר.

עופר בן אליעזר: לא גני ילדים, לא גני משחקים, לא מעונות.

עופר בן אליעזר: המעונות עברו לתמ"ת, אתה לא בין 1 ל-4.

עופר בן אליעזר: פריפריה.

עופר בן אליעזר: מי קובע איפה זה הפריפריה?

עופר בן אליעזר: הממשלה החליטה שהפריפריה זה בין פה לשם.

עופר בן אליעזר: אני לא יודע אם אתה יודע כמה רשויות עומדות לצאת מהפריפריה והן לא בפריפריה בכלל.

עופר בן אליעזר: אני מצפה, רני וקרן, שיש מצב כזה, וזה מה שאני אומר לעובדים שלי, שאת אישרת את הכסף והוא לא העביר ואני לא יודע מה, אני קורא לזה: דגל אדום.

קרן טרנר: אבל אין ויכוח בינינו ש-2.4 עבר.

קריאות: - -

קרן טרנר: אבל הוא יודע שהמסגרת היא 2.4 - -

עופר בן אליעזר: אני חושב שתפקידכם לבוא ולהרים דגל אדום.

עופר בן אליעזר: הכסף תקוע במשרד הפנים או בוועדת הפנים או בוועדת הכלכלה ולא משנה איפה, כי בסופו של דבר כל אלה שיושבים פה לא קיבלו את הכסף, ולנו אין את הכסף.

קרן טרנר: זאת לא הבעיה שלך.

קרן טרנר: המסגרות שחולקו לכם לא קשורות בכלל.

קרן טרנר: המסגרת הרעיונית לא קשורה אם הכסף עבר או לא עבר.

קרן טרנר: המסגרת צריכה להסתכם ב-2.4.

קריאות: - - -

דוד אזולאי: ראשי הרשויות טוענים, ובצדק, שהם עדין לא קיבלו מסגרות.

דוד אזולאי: רני אומר: אני לא מאשר מסגרות מפני שעדין אין לי אישור תקציבי.

קרן טרנר: אבל מסגרת רעיונית של 2.4 הסתכמה - -

קריאות: מה זה רעיונית?

קריאות: עם זה אני לא הולך לקנות במכולת - -

דוד אזולאי: עם הרעיון לא הולכים למכולת.

דוד אזולאי: תודה רבה.

דוד אזולאי: אחרון הדוברים, סיון יחיאלי.

סיון יחיאלי: אני רוצה למחות בפניך על דבר אחד: את שואלת אותם כמה ארנונה, אני גובה 100%.

סיון יחיאלי: יתרת הפתיחה שלי של 2009 יותר קטנה מיתרת סגירה של 2008.

סיון יחיאלי: אני גובה 1005 ואני לא מצליח לגמור את החודש.

סיון יחיאלי: עכשיו, תסבירי לי איך אני, שגר בפריפריה הרחוקה, בכפר ורדים, ומשלמים אצלי ארנונה יותר מבכפר שמריהו ויותר מסביון ויותר מרמת-השרון, איך אני אמור לשרוד כשאתם, כממשלה, מתעלמים מזה שבפריפריה יש כשל שוק ובמרכז יש פריחה?

סיון יחיאלי: תשאלי כאן, יושב ידידי שלמה בוחבוט, שהוא הרשות שאתם כל כך רוצים לאחד אותי איתה.

סיון יחיאלי: את חושבת שאם הייתם מאחדים אותי אליו היינו משלמים כמעט 50 שקל ארנונה למטר, ואת חושבת שאז לא הייתם משלמים לו כסף?

סיון יחיאלי: את הכסף שהייתם צריכים לשלם לי אתם תשלמו לי.

סיון יחיאלי: אז מה הקונץ?

סיון יחיאלי: עכשיו יש כאן 6000 תושבים שהתרומה שלהם לפריפריה היא סדר גודל של חצי מיליארד שקל בשנה.

סיון יחיאלי: חצי מיליארד שקל שאתם הייתם צריכים לתת בתשלומי העברה.

סיון יחיאלי: איפה התרומה שלכם?

סיון יחיאלי: מה אתם עושים לזה?

סיון יחיאלי: זו הציונות במיטבה, ואיפה אתם?

סיון יחיאלי: עומדים מהצד ואומרים סוציו-אקונומי גבוה.

סיון יחיאלי: מה קרה?

סיון יחיאלי: את יודעת מה השכר הממוצע בכפר ורדים?

סיון יחיאלי: 10 אלף שקל ברוטו.

סיון יחיאלי: זה שמישהו מרוויח סכום כזה הופך אותו לעשיר?

סיון יחיאלי: הוא גר בבית של 150-200 מטר בוילה בגליל והוא עשיר, הוא מיליונר.

סיון יחיאלי: הבית הזה עולה פחות מדירה ברמת גן.

אבי: אני רוצה להתנצל על הצעקות.

אבי: אני באמת מכיר אותך מכל הדיונים כידיד ותיק של השלטון המקומי, ואסור לנו להרוס מה שטוב לנו.

אבי: דבר שני, מי שהיה בבית הכנסת והקשיב לפרשת "ניצבים" שהיא תמיד לפני ראש השנה ויום הכיפורים, כולכם תהיו ניצבים בשני היבטים: הביט ראשון זה הערבות ההדדית שלנו כראשי רשויות, ושיתבייש מי שלא לקח חלק במאבק הזה.

אבי: ההיבט השני, כולכם, כל מי שבשלטון המרכזי, שיפגע או פגע אי פעם בשלטון המקומי, בסופו של דבר ייתן את הדין.

אבי: הדבר השלישי זה המאבק שלנו.

אבי: אני ישבתי באותו ערב עם שר האוצר וטעינו כשקבענו את היעד 2.4.

אבי: ממשלת ישראל שילמה כפל כפליים מאותו קיצוץ ב-2002, כפל כפליים בתכניות ההבראה.

אבי: היעד שלנו הוא 3 מיליארד שקלים של מענקי האיזון, וזה יעד שחשוב שנציין אותו.

אבי: המפץ הגדול עוד לפנינו, שלמה.

אבי: נקבע תקציב דו-שנתי, 2010 1.86 אם אני לא טועה ממענקי האיזון ועוד אין פתרון.

אבי: המפץ הגודל עוד לפנינו.

אבי: מדינת ישראל ידעה למצוא כחצי מיליארד שקלים לשפעת החזירים תוך יומיים.

אבי: המצב שלנו חמור יותר משפעת החזירים - -

דוד אזולאי: ו-5 מיליארד לגוש קטיף בזמנו.

דוד אזולאי: כשרוצים אפשר להשיג, אין דבר כזה "אי אפשר".

דוד אזולאי: שוסטר, בבקשה אדוני.

30694: אנחנו, שער הנגב, לא מהרשויות שבתחום שמדברים כרגע, מהנפגעות הקשות.

30694: אני פה לא בגלל הנושא של עוטף עזה עם הקשיים שיש שם אלא אני פה, כי אני גאה להיות ראש רשות ואני גאה להיות שותף לחברים שנמצאים פה, שחלקם מנהלים מאבקים הירואים על קו הרכס של הרשויות המקומיות.

30694: אני חושב שעצם הצורך להסביר, לחלק מאתנו הוא קצת.

30694: אני רוצה להודות לקרן על הרוח הצעירה ועל האיכפתיות, אבל אני מזהה פה פער עצום בין הנרטיבים שלנו ושלך, ויותר חמור, בצד הכספי כי לזה אנחנו נמצאים פה כרגע.

30694: אני מזהה יותר מדי פערים בהבנת המספרים, כמו שאת אומרת, בינך לבין רני.

30694: אני חושב שבמקביל להסכמה מלאה לכך שאנחנו לא יכולים לוותר על היעד של ה-3 מיליארד של גדיש, אבל לפחות נבין על איזה מספרים מדובר.

30694: אני מרגיש שכשלא יודעים מהם המספרים ולא ברור על מה אנחנו מדברים, וחוץ מזה, גם לא מסכימים על הכמות או אחר כך מתחרטים על מה שהסכמנו.

30694: יש פה כמה מאבקים ולפחות את המספרים, אני מבקש שאתם תעזרו לנו לברר.

30694: יש פה איזו אי הבנה שחבל לסחוב אותה.

דוד אזולאי: תודה רבה.

דוד אזולאי: קרן, משפט סיכום בבקשה.

קרן טרנר: אני חושבת שהתמונה שהוצגה כאן היא קצת מוטה, וזה לא כל כך חוכמה כי היו פה אולי 70 מהשלטון המקומי וקצת פחות מהשלטון המרכזי.

קרן טרנר: חשוב שאזרחי מדינת ישראל יבינו - -

דוד אזולאי: הם יכלו לבוא לכאן ולהגיד את דבריהם, אבל נוח להם לשבת במשרדים הממוזגים שלהם.

קרן טרנר: אז קצת לאזן את התמונה: חשוב שאזרחי מדינת ישראל יבינו במה מדובר.

קרן טרנר: מענק האיזון נקבע ל-2.4.

קרן טרנר: לשבות בגלל משהו שסוכם - -

קריאות: - - -

דוד אזולאי: תנו לקרן להגיד משפט סיכום.

קרן טרנר: אבל לא סיימתי להסביר.

זאב בילסקי: הנושא לא מאוזן, אתה לא יכול ב-2.4 להכליל את הצרכים, למה לך לנסות להסביר משהו שהוא לא מאוזן?

זאב בילסקי: אף אחד לא כעס עליך.

זאב בילסקי: אתה לא יכול ב-2.4

חיים געש: עוד לא הגענו ל-2.4 - -

קרן טרנר: לענין השביתה, שהיא קשה לכל התושבים כי השלטון המקומי משפיע בצורה כל כך משמעותית על החיים של האזרח.

קרן טרנר: לשבות כדי לפתוח סיכום נראה לי מוזר.

קרן טרנר: אני אמשיך הלאה: מענק הפיתוח נשאר זהה בין 2008 ל-2009 וזאת למרות שיש קיצוצים רחבים מאוד בכל תקציבי המדינה, בכל משרדי הממשלה.

קריאות: - - -

חיים געש: איך אפשר לקיים דיון כזה פה?

קרן טרנר: מענק הפיתוח ביחס לתקציב המקורי, היו עוד תוספות - -

דוד אזולאי: לגבי תקציבי הפיתוח, קרן, אני מציע לך להכין שיעורי בית.

דוד אזולאי: תבדקו, תכנסו לראשי הרשויות.

דוד אזולאי: בשביל ההשכלה שלך, תרימי טלפון ל-2,3 ראשי רשויות ותשאלי אותם.

דוד אזולאי: תראי במשך 5 שנים מה היו תקציבי הפיתוח, ותראי איך שהדיאגרמה הזאת הולכת ויורדת, הולכת ופוחתת כל הזמן.

קרן טרנר: אני אנסה לבקש ממשרד הפנים.

קרן טרנר: חשוב להבין גם חוץ מהכספים האלה, מה עוד מועבר.

קרן טרנר: מועברים מיליארדים לתכניות הבראה.

קרן טרנר: מה זה תכניות הבראה?

קרן טרנר: תכניות הבראה הם כסף שמשלם המסים מעביר לרשויות מקומיות שחלקן לא גבו ארנונה.

קריאות: - - -

דוד אזולאי: תאמינו לי, אני מכיר את קרן, היא לא זקוקה לעזרתו שלאף אחד, היא יודעת לעשות מלאכתה נאמנה והיא עושה את זה בצורה הכי ראויה.

דוד אזולאי: רבותי, כדאי שנדע שאתם מדברים כאן לא רק על תקציבי פיתוח אלא על כל התקציבים האחרים.

דוד אזולאי: קחו נתונים, תנו לראשי רשויות ותיקים, שנמצאים עשרות שנים בתפקיד ותראו איך במשך כל השנים זה הולך ופוחת.

דוד אזולאי: כשאת מדברת אתי על תכנית הבראה, את יודעת מה זה תכנית הבראה?

דוד אזולאי: את לוקחת יישוב כמו חצור, כמו שדרות, שאלה ערים מוכות אבטלה ואומרים להם: תכנית הבראה.

דוד אזולאי: המעסיק היחיד באותו יישוב זה אותה מועצה מקומית ואומרים לו: תקצץ 20%,30% מכוח האדם, קח הלוואה, קח מענק בצורה מסודרת.

דוד אזולאי: את יודעת מה?

דוד אזולאי: אני יודע מה זה תכניות הבראה.

דוד אזולאי: באותן תכניות הבראה במקרים רבים גם נדרשים לגבות יותר ארנונה מהתושבים, כאשר אותו אזרח מובטל ביישוב ולא יכול לשלם ארנונה.

דוד אזולאי: התוצאה היא שאותה תכנית הבראה זאת לא הבראה, זו הופכת להיות מחלה מתמשכת של אותו יישוב.

קרן טרנר: אם תכנית הבראה נכשלת כי ראש הרשות, למרות שהמדינה כיסתה את הגירעונות שהרשות צברה, וראש הרשות לא גובה ארנונה, זה כסף של משלם המסים שעבר לענין הזה.

קרן טרנר: אסיים במשפט: המובטלים מקבלים הנחה בארנונה, לא מדובר מהמובטלים.

קרן טרנר: אחרי שניתנות ההנחות שבין 66% ל-100%, גם על זה לא גובים ארנונה.

קרן טרנר: אסיים במשפט אחד: אחוז הגביה של השלטון המקומי ב-2007 הוא 63% מהחובות.

קרן טרנר: הכסף הזה כולו יותר מכפול ממה שחסר במענק האיזון, ויש לראש הרשות את כל הכלים לגבות ארנונה.

דוד בוסקילה: יש אנשים שמתו - -

קרן טרנר: אז אני נתתי את התמונה המאוזנת.

קרן טרנר: מענק האיזון קוצץ.

קרן טרנר: נכון, סוכם על 2.4 קיצוץ של 8% במענק האיזון ומצד שני, מה אנחנו מעמידים.

קרן טרנר: מענקי הפיתוח עומדים על 260 ביחס לתקציב המקורי של 2008.

קרן טרנר: זה אותו דבר, היו שינויים ב-2009 של 30 מיליון.

דוד אזולאי: רני, תקציבי פיתוח, מה הקיצוץ?

דוד אזולאי: אני יכול לדעת באחוזים, לא בשקלים?

קרן טרנר: 15%.

קרן טרנר: היו שינויים של 30 מיליון.

דוד אזולאי: קרן, שמעת?

דוד אזולאי: 15% קיצוץ.

דוד אזולאי: רבותי, אני מבקש שקט.

דוד אזולאי: אדוני יושב ראש המרכז לשלטון מקומי, בבקשה בקצרה.

2186: קרן, אנחנו נעביר לך נתונים מהשלטון המקומי ותראי איזה קטסטרופה קרתה ב-5 שנים בשלטון המקומי בכל התחומים.

2186: במשרד השיכון, במשרד הפנים, ואני שואל אותך שאלה: 250 מיליון שקל תקציב פיתוח?

2186: בואי תחלקי את זה בצורה נכונה, אני לא יודע איך מחלקים אותם.

2186: תכנית הבראה זה כישלון של משרד האוצר כי מה עושים?

2186: קודם כל עושים לך מחלה ואח"כ עושים תכנית הבראה, ואתם ממשיכים בזה.

דוד אזולאי: והמחלה חוזרת.

2186: רבותי, השלטון המקומי שאני עומד בראשו הולך לעשות מהפכה.

2186: במהפכה אנחנו נפעל עם חברי הכנסת ונגיש חקיקה לבטל את החוק המטופש הזה, התקנה הזאת, שישובים עם סוציו-אקונומי גבוה מוקצים מחמת מיאוס.

2186: האנשים האלה עזבו את מרכז הארץ והלכו לפריפריה על מנת לחזק את הישובים והם מוקצים.

2186: את יודעת מה, קרן?

2186: אני הודעתי לשטרית שאני לא מתאחד עם כפר ורדים.

2186: למה?

2186: כי כפר ורדים היה גורם לסוציו-אקונומי גבוה וכן, אני צריך להשקיע בו 100 מיליון שקל.

2186: לבחור הצעיר הזה עם 6000 תושבים אין מועדון, אין מגרש טניס, אין מתנ"ס, אין מגרש כדורגל, אין שום דבר.

2186: למה?

2186: הוא מוקצה.

2186: לכן צריך להוריד את זה מהסף, ואנחנו נגיש את הנושא של החקיקה.

2186: אני רוצה לברך, ואדוני היושב ראש, תראה, זה ביזיון אחד גדול ששרים לא מגיעים.

2186: הם יודעים לבוא כשיש פריימריס.

2186: אני אומר לך שכל ראשי הערים יצטרכו להעניש את כל השרים האלה.

דוד אזולאי: אל תקבלו אותם בישובים שלכם.

2186: שר האוצר "עבד" על חברי הליכוד באותו יום שלא הייתי.

2186: אני אומר את זה בטלוויזיה ואני מוכן לעמוד למשפט על זה.

2186: אני נאנסתי.

2186: הוא לא סיפר על ה-300 מיליון שקל שצריך לתת למשרד הפנים.

2186: הוא לא אמר שהולכים לקחת מרזרבת שר, הוא לא אמר שלקחו כ-200 מיליון שקל מתכניות הבראה.

2186: זאת אומרת, הם עשו בלגן אחד גדול.

2186: לכן, קרן, זה ששר האוצר לא רוצה להיפגש אתנו - יש לו בעיה, לא לנו.

2186: תודה.

דוד אזולאי: תודה רבה אדוני, יושב ראש המרכז לשלטון מקומי.

דוד אזולאי: אני רוצה לסכם את הדיון: ועדת הפנים והשדולה למען הרשויות המקומיות בכנסת מחזקים את ראשי הרשויות המקומיות במאבקם הצודק למען ציבור שולחיהם.

דוד אזולאי: הוועדה פונה לראש הממשלה, לקבל את נציגי הרשויות על מנת לתת פתרון תקציבי למצוקת השלטון המקומי.

דוד אזולאי: הוועדה פונה למשרד הפנים לפעול לשינוי נוסחת גדיש, הגורמת לפגיעה ברשויות המקומיות.

דוד אזולאי: אם אתם לא תעשו את זה, אנחנו נעשה את זה כחברי כנסת.

דוד אזולאי: ואז, אח"כ באים לפתחן של ועדות ואומרים: למה אתם עושים את זה?

דוד אזולאי: זה לא טוב, תנו לעשות עבודה יסודית.

דוד אזולאי: אתם תעשו עבודה יסודית כי לנו את הכלים.

דוד אזולאי: אני בא לחזק את המחוזקים.

דוד אזולאי: הוועדה פונה ליו"ר ועדת הכספים, לכנס את הוועדה על מנת לשחרר את תקציבי משרד הפנים לטובת הרשויות.

דוד אזולאי: הוועדה והשדולה ישתפו פעולה עם המרכז לשלטון מקומי, ונקדם כל חקיקה לטובת השלטון המקומי.

דוד אזולאי: הוועדה תקים צוות מוועדת הפנים וועדת הכספים לדיון משותף במצוקת השלטון המקומי.

דוד אזולאי: הוועדה פונה לשר האוצר להחזיר את תקציבי מענקי האיזון ותקציבי הפיתוח לרמתם שהיתה בשנת 2003.

דוד אזולאי: לסיכום - אני רוצה לשגר מכאן לתושבי מדינת ישראל ולרשויות שאתם עומדים בראשן ולכם ברכת שנה טובה ומבורכת, כתיבה וחתימה טובה.

דוד אזולאי: שנה שנשמע ונתבשר בשורות טובות.

דוד אזולאי: "תכלה שנה וקללותיה, תחל שנה וברכותיה".

דוד אזולאי: תודה רבה.

דוד אזולאי: הישיבה נעולה.